title: Kannelmäen kirkko

text: Kirkko on vuodesta 2010 lähtien kuulunut Museoviraston arvokohteiksi luokittelemien, valtakunnallisesti merkitävien rakennettujen kulttuuriympäristöjen listalle.


title: Mirabeau vanhempi

text: Victor de Riqueti, Mirabeaun markiisi eli "vanhempi Mirabeau" (5. lokakuuta 1715, Pertuis – 13. heinäkuuta 1789) oli ranskalainen fysiokraatti, liberaali taloustieteilijä suuren Mirabeaun isä.


title: Mirabeau vanhempi

text: Mirabeau liittyi armeijaan vuonna 1728 ja kohosi lopulta kapteeniksi. Vuonna 1743 hän nai vauraan lesken. Hän tutustui Montesquieuhön, ja vetäydyttyään armeijasta hän kirjoitti ensimmäisen kirjansa "Testament Politique" (1747), seuraavana Montesquieulle omistettu "'Utilité des états provenciaux" (1750).


title: Mirabeau vanhempi

text: Vuonna 1756 Mirabeau kirjoitti taloustieteellisen kirjan "Ami des hommes au trait de la population". On väitetty, että siihen vaikutti ja ehkä kirjoittikin Quesnay, fysiokraattisen koulukunnan perustaja, mutta tuolloin Mirabeau ei ollut vielä tutustunut Quesnayhin, Madame de Pompadourin lääkäriin.


title: Mirabeau vanhempi

text: Vuonna 1760 kirjassaan "Théorie de l'impôt" hän hyökkäsi samalla kiihkolla kuin myöhemmin hänen poikansa verojärjestelmää vastaan. Hän joutui vankilaan ja sitten pakolaiseksi maatilalleen, jossa hän perusti lopullisesti fysiokraattien koulukunnan ja osti sille lehden "Journal de l'agriculture, du commerce, et des finances" (1765). Hänet tunnustivat johtavaksi poliittiseksi ajattelijaksi Toscanan ruhtinas Leopold, myöhempi keisari, ja Kustaa III.


title: Mirabeau vanhempi

text: Hän erosi vaimostaan vuonna 1762 mutta tämä haastoi hänet kymmenen vuotta myöhemmin oikeuteen asiasta, hävisi ensin mutta voitti sitten. Oikeudenkäynti tuhosi markiisin terveyden ja omaisuuden.


title: Mirabeau vanhempi

text: Mirabeausta käytettiin kutsumanimeä "ihmisen ystävä" teoksensa "L'Ami des Hommes" mukaan.


title: Teobromiini

text: Teobromiini (kreik. "theos", ’jumala’ ja "broma", ’ruoka’) (3,7-dimetyyliksantiini) on alkaloidi, jota on muun muassa kaakaopuun ("Theobroma cacao") siemenissä eli myös suklaassa. Se luokitellaan metyyliksantiineihin yhdessä samankaltaisten kofeiinin ja teofylliinin kanssa. Teobromiinin piristävä vaikutus on paljon heikompi kuin kofeiinin. Teobromiini on kofeiinia tehokkaampi diureetti eli virtsanerityksen määrää lisäävä aine.


title: Teobromiini

text: Teobromiinia on kaakaopuun siementen lisäksi muun muassa matessa, teepensaan lehdissä, kolapähkinöissä sekä pieniä määriä arabiankahvissa.


title: Teobromiini

text: Teobromiini eristettiin kaakaopuun siemenistä ensimmäisen kerran vuonna 1841. Myöhemmin Hermann Emil Fischer syntetisoi sitä ksantiinista.


title: Teobromiini

text: HPLC-menetelmällä analysoituja teobromiinipitoisuuksia: raakakaakao n. 1,89 % (1 890 mg/100 g), tumma suklaa n. 0,46 % (460 mg/100 g), maitosuklaa n. 0,15 % (150 mg/100 g). Koska 12 % kofeiinista metabolisoituu teobromiiniksi ja kupillisessa kahvia on n. 100 mg kofeiinia, saa kupillisesta kahvia n. 12 mg teobromiinia.


title: Teobromiini

text: Teobromiinilla on samankaltainen keuhkoputkia laajentava vaikutus kuin teofylliinillä, ja se saattaa siten lievittää hengenahdistusta esimerkiksi astmassa ja keuhkoahtaumataudissa tai parantaa muiden lääkkeiden hoitovastetta.


title: Teobromiini

text: Teobromiinia on vuodesta 2010 lähtien myyty yskänlääkkeenä Etelä-Koreassa nimellä AnyCough. Käyttöä yskänärsytystä estävänä lääkkeenä on tutkittu vuodesta 2004, ja Euroopassa on käynnissä viimeinen tutkimusvaihe ennen lääkkeen hyväksyntää työnimellä BC1036. Lääkeyhtiöt Seek ja Pernix ovat huutokaupanneet reseptivapaan lääkkeen kansainvälisiä oikeuksia.


title: Teobromiini

text: Runsaasti teobromiinia sisältävät tuotteet voivat olla vaarallisia tai jopa tappavia kotieläimille. LD50 painokiloa kohden on 300 mg koiralle ja 200 mg kissalle. Myös villieläinten on raportoitu kuolleen teobromiinimyrkytykseen. Myrkyllisyys johtuu teobromiinin hitaasta metaboliasta eläimissä. Koirilla puoliintumisaika on 17,5 tuntia; vakavissa tapauksissa myrkytysoireita voi olla jopa 72 tuntia. 20 kg painava koira voi saada myrkytysoireita syötyään 240 g tummaa suklaata. Kissoilla myrkytys voi esiintyä koiria pienemmillä annoksilla; kissoilla on kuitenkin pienempi halu syödä suklaata, koska ne eivät voi maistaa makeaa.


title: Luettelo televisiosarjan Salatut elämät yrityksistä, tuotemerkeistä ja puolueista

text: Tämä on luettelo TV-sarjassa "Salatut elämät" esiintyvistä yrityksistä ja tuotemerkeistä.


text: Barbaari oli Aki Nikkisen ja Markus Ekholmin sarjan alkuaikoina vuonna 1999 yhdessä perustama kahvila, ravintola ja baari. Alun perin Barbaari oli perustajiensa yhteisomistuksessa, mutta myöhemmin Elina Taalasmaa osti itselleen 45 prosentin osuuden kahvilasta. Kahvila siirtyi lopulta kokonaan Elinalle Akin myytyä osuutensa yhden markan hinnalla ja Markuksen kuoltua Elinan periessä tämän. Elinalta Barbaari siirtyi vuonna 2004 Ken Ojalalle, joka vaihtoi kahvilan nimen Kentauriksi. Kenin ostaessa kahvilaa Elinalta, Camilla Mustavaara rahoitti tämän kaupat. Camillalle jäi tästä hyvästä kahvilasta 25 prosenttia, jonka hän antoi Kentsulle häälahjaksi syksyllä 2004, minkä johdosta Kentsu sitten omistikin kahvilan kokonaan. Vuonna 2005 Ken myi Kentaurin Irma Haloselle, jolla oli Kentsulta salassa pidetty sopimus yhteisostosta Jenni Vainion kanssa (Ken ei suostunut myymään kahvilaa Jennille, tämän ja Ami Vainion rakkaussotkujen takia). Irma muutti Kyprokselle keväällä 2006 ja kahvila siirtyi kokonaan Jennin omistukseen. Vuonna 2008 Jenni myi osan kahvilasta Isabella Holmille, koska kahvila joutui taloudellisiin vaikeuksiin Jennin unohtaessa maksaa veroja. Osuuden ostoon Isabella lainasi rahat entiseltä aviomieheltään Jarkko Peltoselta. Kentaurissa ovat työskennelleet muun muassa Sampo Kaukovaara, Pertti ”Vemmu” Pihlaja, Saku Salin, Aamu Korhonen, Roosa Kemppainen, Keke Naukkarinen, Ami Vainio, Riku Jääskeläinen, Katri Sievinen, Timi Zogu, Pete Niiranen, Ossi Puolakka, Sami Pajola, Emma Ilola, Romeo ja Rafael Aro, Juulia Autio, Seppo Taalasmaa sekä Taneli Halonen. Keväällä 2009 Kentauri räjähti kaasuvuodon seurauksena eikä Jenni ollut maksanut vakuutusrahoja, joten kahvila lopetti toimintansa. Barbaari toimi sarjassa vuosina 1999-2004, mutta kahvila jatkoi toimintaansa sarjassa nimellä Kentauri vielä vuosina 2004–2009.


text: Café Moose on Jiri Viitamäen omistama nuorisokahvila. Kahvila perustettiin alkujaan nimellä Café dAmDaM jo sarjan ulkopuolella. Venla Salo ja Jiri Viitamäki siirtyivät kahvilan työntekijöiksi majatalo Amandasta ja saivat nopeasti vastuun koko kahvilasta Raunon lähtiessä matkoille. Venlan muutettua Italiaan Jiri jäi vastuuseen kahvilan pyörittämisesta. Café dAmDaM on toiminut sarjassa keväästä 2010 lähtien. Maaliskuussa 2011 Sergei Kuula osti kahvilan Raunolta ja hänestä tuli Cafe dAmDaMin omistaja. Saman vuoden marraskuussa Sergei pidätettiin huumeiden hallussapidosta ja myymisestä, jonka seurauksena kahvila asetettiin liiketoimintakieltoon ja se sulki ovensa.


text: Jiri kuitenkin aloitti kahvilan toiminnan uudelleen helmikuussa 2012 nimellä Café Moose. Moosessa työskentelevät aktiivisesti Jirin lisäksi Eva Tamminen ja muutama sarjassa tuntematon henkilö.


text: Myös Heidi Aaltonen, Peppi Puolakka, Sergei Kuula, Janne Haukkala, Tale Taalasmaa, Lari Väänänen, Marianna Kurki, Alissa Nikkinen ja Ismo Laitela ovat olleet töissä Moosessa.


text: Club Geeli oli Markus Ekholmin vuonna 2002 perustama yökerho, jonka nimen hän keksi hiusgeelistä keväällä 2002. Myöhemmin omistussuhteet muuttuivat Markuksen myytyä 45 prosenttia kahvilasta Camilla Mustavaaralle. Geelin pyörittäminen aiheutti Markukselle stressiä ja hän turvautui huumausaineisiin. Lopulta ne koituivat hänen kohtalokseen ja hänen vaimonsa Elina Ekholm peri Markuksen osuuden Geelistä. Geeli oli pitkään menestyvä yökerho, jossa useat sarjan hahmoista kävivät silloin tällöin viettämässä iltaa. Myöhemmin Geeli alkoi kuitenkin tuottaa tappiota. Camilla päätti luopua osuudestaan ja myi osuutensa Elinalle kovalla hinnalla tietäen, että Geeli joutuisi vuoden kestävään putkiremonttiin eikä paikkaa voitaisi avata koko tänä aikana kertomatta asiasta Elinalle.


text: Geelin DJ:nä on toiminut Daniel Ojala sekä portsareina olivat Ismo Laitela ja Kari Taalasmaa. Geelissä tarjoilijoina ovat toimineet omistajat itse, Timi Zogu, Ken Ojala ja Ami Vainio. Geeli toimi sarjassa vuosina 2002–2004.


text:
Herukka oli strippiklubi, jonka omisti Lola Vinberg. Iida Mustonen ja Tale Taalasmaa työskentelivät siellä jonkin aikaa. Tale esiintyi stripparina taiteilijanimellä Lucky, kunnes sai potkut.
Myöhemmin Alissa Nikkinen osti puolet Herukasta Lolalta. Syksyllä 2018 Herukka suljettiin. Herukka oli yksi sarjan tapahtumapaikoista vuodesta 2016 vuoteen 2018.


text: Club Masque oli syksyllä 2014 sarjassa nähty naamiaisyökerho, joka avattiin silloin vastikään. Monica ja Camilla törmäsivät Aki Nikkiseen tämän paluukohtauksessa yökerhon avajaisissa.


text: DTM on sarjassa vaihtelevasti nähty seksuaalivähemmistön baari ja yökerho. Se tuli tunnetuksi sarjan alkuaikoina nuoren Kalle Laitelan kantapaikkana. Alun perin Hanna Salin vei hänet sinne ja Kalle tutustui Repe Suorsaan, jonka kanssa hän vietti yhteisiä öitä rahasta. Seppo Taalasmaa ja Ismo Laitela kävivät siellä etsimässä Kallea. Ismo uhkaili baarissa erästä miestä tämän yrittäessä iskeä Seppoa. Lisäksi Ismo uhkaili siellä Repe Suorsaa Kallen takia. Vuonna 2005 Annika Sievinen, Kasper Koponen, Heli Sievinen, Katri Sievinen ja Taneli Halonen kävivät siellä viettämässä iltaa piristääkseen Heliä. Keväällä 2011 Heli kävi etsimässä seuraa sieltä velipuolensa Jiri Viitamäen ollessa hänen tukenaan. Keväällä 2014 Lari Väänänen ja Kalle viettivät siellä Larin 18-vuotissyntymäpäivää. Vuonna 2016 Kalle tapasi siellä Jessen, jonka kanssa hänellä oli yhden illan juttu.


text: Elsan Kulma oli Oiva ja Elsa Toivion sarjan ulkopuolella perustama lähikauppa Pihlajakadun kupeessa. Ismo Laitela toimi kaupassa myymäläapulaisena ja peri puolet kaupasta Elsan testamentattua omaisuutensa hänelle. Elsan kuoltua Ismo päätti jatkaa kaupan pitämistä ja kaupan nimeksi vaihtui Ismon Valinta, joka on hänen ensimmäisen kauppansa nimi. Kaupasta omisti puolet Elsan Liisa-tyttärenä esiintynyt Liisa Salo, joka ei oikeasti ollut mitään sukua Elsalle. Kaupassa spiritismiä pelaamassa olleet Tale Taalasmaa, Siru Honkanen, Iida Mustonen ja hänen silloinen poikaystävänsä Janne Haukkala pelästyivät takahuoneeseen Sergei Kuulan vangitsemaa Heidi Aaltosen huutoa ja kaatoivat juostessaan kynttilän. Kauppa paloi ja Ismo olisi halunnut kunnostaa sen, mutta vuokranantaja ei enää suostunut uusimaan sopimusta. Tässä Ismon valinnassa oli sen elinaikana töissä Ismon lisäksi Heidi Aaltonen ja Paula Lepistö, sekä satunnaisesti Liisa Salo. Kauppa toimi sarjassa vuosina 2010–2011.


text: Fantasy Room on strippiklubi, jossa Niina Kanerva työskenteli sivutoimisena tanssijana taiteilijanimellä Miranda. Paikkaa pyöritti tuolloin henkilö, joka tunnettiin nimellä Maukka. Fantasy Room esiintyi Salkkareissa vuosina 2008–2009.


text: HaukkaPala on Janne Haukkalan maaliskuussa 2017 perustettu streetfood-yritys. HaukkaPala ei aluksi saanut kovin suurta asiakasryntäystä, mutta Janne uskoi silti yritykseensä, mutta yritys joutui lopulta konkurssiin helmikuussa 2018.


text: Ismon Valinta oli Ismo Laitelan omistama pieni kioskimainen kauppa, joka oli perustettu jo sarjan ulkopuolella. Elintarvikkeiden ja videovuokrauksen lisäksi alkuperäisessä Ismon Valinnassa oli flipperi sekä myöhemmin rahapeliautomaatti, jotka sittemmin väistyivät Teemu Korhosen hankkimien internet-yhteydellä varustettujen tietokoneiden tieltä. Ismon Valinta joutui vuoden 2003 jaksoissa taloudellisiin vaikeuksiin, joten Ismo myi kauppansa vastahakoisesti tanskalaiselle Stellans-ketjulle. Aluksi Ismo jatkoi kauppiaana uudessa Stellans-myymälässä, mutta hänen siirryttyään työskentelemään Talotaikureihin, uusiksi kauppiaiksi tulivat Seppo ja Ulla Taalasmaa. Salla Mattila nimitettiin liikkeen myymäläpäälliköksi syksyllä 2006. Ullan muutettua Kankaanpäähän jäi Seppo hoitamaan kauppaa, mutta myöhemmin Stellans irtisanoi kauppiassopimuksen Sepon saamaan huonoon julkisuuteen vedoten. Ismo olisi halunnut palata pitkän tauon jälkeen kauppiaan tehtäviin, mutta Ismon menettämät luottotiedot estivät kauppiaaksi tulon. Kauppiaaksi tulikin Ismon silloinen naisystävä Tanja Jääskeläinen, joka palkkasi kaupassa jo Sepon kauppiasaikana työskennelleen Ismon myymäläpäälliköksi. Ismon väkivaltaisuudesta johtuen Noora Autio kuitenkin ylennettiin uudeksi myymäläpäälliköksi kevään 2008 jaksoissa, ja Ismo sai jatkaa kaupassa myyjänä. Ismo sai myöhemmin myös oikeuden toimia Stellansin kauppiaana, mutta menetti ryöstön seurauksena Stellansin, kun pääliikkeestä käskettiin lopettaa liike. Myymälän tarina loppui vuoden 2010 tammikuussa esitetyssä jaksossa.


text: Tässä Ismon Valinnassa ja myöhemmin Stellanssissa ovat työskennelleet muun muassa Kalle Laitela, Miia Laitela, Saku Salin, Pamela Johansson, Aamu Korhonen, Ulla Taalasmaa, Seppo Taalasmaa, Inka Haapala, Kasper Koponen, Katri Sievinen, Heli Sievinen, Iiris Kaukovaara ja Salla Laitela.


text: Ismon Valinta on kolmas Ismon omistama samanniminen kioskimainen lähikauppa sarjan aikana. Toukokuussa 2017 Ismo vuokrasi Pihlajakadun läheltä erään sopivan liiketilan, jonne hän oli aikeissa perustaa kaupan sarjaan vierailulle palanneen Liisa Salon kanssa. Liisa ei kuitenkaan lämmennyt ajatukselle ja houkutteli Ismoa muuttamaan kanssaan Italiaan. Heidän halutessaan elämältä aivan eri asioita Ismo jäi Helsinkiin ja Liisa muutti pois Suomesta. Liisan lähdöstä huolimatta Ismo halusi perustaa liiketilaan uuden kaupan ja antoi uudelle kaupalle nimeksi jälleen Ismon Valinta. Aki Nikkinen kävi pilkkaamassa Ismon entisten lähikauppojen kohtaloita, jonka takia Ismo menetti uskon siihen, että kauppiaan työ enää onnistuisi häneltä. Hän uupui eikä saapunut avajaisiin ja päätti sulkea koko kaupan. Ismon ystävät Pihlajakadulla pettyivät Ismon päätökseen ja he avasivat kuitenkin kaupan hänen puolestaan, kun Ismo oli saapumassa sulkemaan kauppaa.


text: Kaupasta on tullut jälleen yksi sarjan päätapahtumapaikoista. Ismoa on tuurannut kaupalla Ulla Taalasmaa, Kalle Laitela, Seppo Taalasmaa sekä Tale Taalasmaa.


text: Marraskuussa 2018 Ismo osallistui kauppansa kanssa Lumoavin lähikauppa-kilpailuun. Ismon naisystävä Jutta Korhonen pelkäsi Ismon pettyvän pahasti, mikäli Ismo häviäisi kilpailun. Jutta päätti Kallen ja kilpailun tuomarin (joka on Jutan vanha ystävä) avustuksella uskotella Ismolle tämän voittaneen. Ismo sai kuitenkin pian tietää, ettei voittanutkaan kilpailua. Jutan teosta hermostuneena Ismo purki ja sulki kaupan. Pian kuitenkin paljastui, että hän oli muuttanut Ismon Valinnan lähikauppakahvila-tyyliseksi Delismoksi.


text: Majatalo Amanda on Isabella Holmin ja Helena Kuulan vuonna 2009 ostama majatalo. He peruskorjauttivat rähjäisessä kunnossa olleen majatalon tyylikkääksi pyrkimyksenään palauttaa sen alkuperäinen henki. Majatalo toimii Pihlajakatu 23:n läheisyydessä, kuvitteellisessa osoitteessa Kastanjankatu 12. Majatalon yhteydessä ovat toimineet Jardinin Day Spa-kauneushoitola, kuntosali Amadeus ja Aki Nikkisen viiniyritys Vinotar. Majatalon ensimmäisillä sarjassa tunnetuilla omistajilla, Isabellalla ja Helenalla, oli aikanaan lukuisia kiistoja majatalon omistuksesta. Lopulta kiistat ajoivat Helenan irtisanomaan Isabellan ja ostamaan tämän osuuden majatalosta. Myöhemmin tämä sai kuitenkin osuutensa takaisin. Isabellan lähdettyä maasta Ismo osti tämän osuuden majatalosta. Syksyllä 2015 Ismo myi osuutensa Jiri Viitamäelle. Majatalon toinen puoli kuului jonkin aikaa Alissa Nikkiselle, joka myöhemmin myi osuutensa Amandasta Helenan pojalle Sebastian Vuorelalle. Myöhemmin Jirin osuus Amandasta siirtyi Camilla Mustavaaralle. Sebastian lahjoitti osuutensa Amandasta syyskaudella 2017 Camillalle, jonka myötä Camilla omistaa nykyisin majatalon kokonaan.


text: Kevään 2015 päätösjaksossa Heikki Pohjonen murhattiin majatalossa veitsellä.


text: Majatalon historian aikana siellä ovat omistajien lisäksi työskennelleet Ossi Puolakka, Sampo Kaukovaara, Jiri Viitamäki, Venla Salo, Seppo Taalasmaa, Sergei Kuula, Ismo Laitela, Heidi Aaltonen, Marianna Kurki, Janne Haukkala, Anton Helenius ja Sanni Taalasmaa. Lisäksi monet sarjan henkilöistä ovat yöpyneet tai jopa asuneet majatalossa, esimerkkeinä Cindy Rintala, Sara Polvijärvi, Ismo Laitela, Ulla Taalasmaa, Asko Erkkilä, Helena Kuula, Sergei Kuula, Lasse Sievinen, Kari Taalasmaa, Iiris Kaukovaara, Katariina Mäkelä, Heikki Pohjonen, Peppi Puolakka, Kristiina Pohjonen, Jiri Viitamäki ja Lola Vinberg.


text: Motelli Ruska nähtiin sarjassa syksyllä 2012, jossa Aaro Vaalanne piti äitiään Annia, Paulaa ja veljenpoikaansa Severiä panttivankina.


text: Ragazzo Povero oli Hannes Holopaisen omistama pizzeria, mistä useat sarjan henkilöt tilasivat pizzaa vuosina 1999-2000. Samoihin aikoihin Toni Veijalainen työskenteli siellä lähettinä. Pizzeriasta ei kuulunut mitään vuosiin, kunnes vuonna 2008 Ragazzo Poveron sarjassa tuntematon pizzakuski toi Noora Autiolle pizzan, jonka Kari Taalasmaa oli tilannut hänelle rakkaudenosoituksena. Jälleen usean vuoden tauon jälkeen pizzeria palasi sarjan kuvioihin, kun kadulla silloin asunut Lari Väänänen yritti varastaa pizzoja lähettinä työskennelleeltä Miska Koistiselta. Keväällä 2014 Lasse Sievinen sai Ragazzo Poverosta töitä, mutta lopetti myöhemmin työnsä siellä ja poistui sarjasta. Sen jälkeen pizzeriaa ei ole nähty sarjassa.


text:
R-kioski nähtiin Pihlajakadun läheisyydessä vuosina 2011-2012, jolloin kauppiaana toimi Ismo Laitela. Ismon Valinnan tuhouduttua tulipalossa
Liisa Salo päätti järjestää Ismolle uuden kaupan. Ismon lisäksi R-kioskissa työskenteli myös Liisa ja satunnaisesti sarjassa tuntemattomia henkilöitä. Huhtikuussa 2012 Liisa myi kioskin salaa Ismolta, sillä tarvitsi rahaa maksaakseen entiselle aviomiehelleen Mikaelille tämän tallelokerosta kadonneet rahat.


text: Syväri on Reima Syvärisen omistama lähiöbaari Vantaalla. Työntekijänä toimi omistajan ohella Katja Vainio. Syväri nähtiin sarjassa vuosina 2003–2004.


text: Apisola Productions on tuotantoyhtiö, jonka toimitusjohtaja on Ari-Pekka ”AP” Isola. Yhtiö tuotti aikoinaan muun muassa ohjelman "Kirjailijan koti" ja Maarit Salinin juontaman ohjelman "Salin kuningatar". Ismo Laitela tarjosi omaa ohjelmaideaansa, "Niksi-Ismoa", tuotantoyhtiölle, mutta AP olisi suostunut ehdotukseen ainoastaan, mikäli Seppo Taalasmaa juontaisi ohjelman, mihin Seppo ei kuitenkaan suostunut.


text: Duo Osmo oli vuosina 2012-2013 sarjassa toiminut Ismon ja Ossin lauluduo, joka saavutti suurta suosiota lyhyessä ajassa. Duo jouduttiin lopettamaan, koska Ismon lapsiin kohdistunut väkivaltainen menneisyys ja Ossin lapsenkaappausyritys Cindy Rintalan kanssa tulivat julki.


text: Elävien kuolleiden pyykkipäivä oli sarjassa keväällä 2009 näytetty zombiteemainen Oona Kivirannan ohjaama lyhytelokuvaprojekti, missä näyttelivät Oona itse, Miro Holm, joka toimii myös kuvaajana, Peppi Puolakka, Konsta Nurmi ja Heidi Aaltonen. He tekivät sitä elokuvaa koulua varten ja heidän oli tarkoitus promoa sekä näyttää elokuvaa ensi-iltana kaikille Pihlajakadun asukkaille, mutta videonauhalle oli vahingossa jäänyt elokuvan sijaan Isabella Holmin ja Kari Taalasmaan rakkausvideo hississä.


text: Iltapäivälehti on sarjassa useaan kertaan nähty iltapäivälehti, joka muistuttaa ulkoasultaan hyvin paljon Iltalehteä.


text: Ilta-Uutiset on syksyllä 2010 nähty iltapäivälehti, jossa kerrottiin Asko Erkkilän ja hänen vaimonsa Mintun yhteenpaluusta. Lehden logo oli identtinen Ilta-Sanomien kanssa. Ilta-Uutiset nähtiin myöhemmin myös spin-off-sarja Young Man Cash Manissa kesällä 2013.


text: Hupsis! on sarjassa keväällä ja syksyllä 2010 nähty juorulehti, jossa oli juttu ministeri Asko Erkkilästä ja hänen vaimostaan. Myös Jenni Vainion ja Askon suutelukuva päätyi samaan lehteen.


text: Kirjailijan koti oli sarjassa vuonna 2008 nähty Milla Muurisen juontama tv-ohjelma, johon Maarit Salin osallistui.


text: Olivia on naisille suunnattu aikakauslehti, jonka toimittajana Maarit Salin työskenteli vuonna 2003, kunnes sai potkut alkoholisminsa vuoksi. Viimeksi Olivia on esiintynyt sarjassa syksyllä 2007, kun julkisuudessa olleesta Seppo Taalasmaasta tehtiin siihen artikkeli. Sarjassa esiintyvää Oliviaa ei pidä sotkea Bonnierin julkaisemaan Olivia-lehteen.


text: Persikka-Pete on vuonna 2013-2014 sarjassa nähty lastenohjelma, mitä Severi Sievinen katsoi tietokoneelta ja telkkarista. Myös Oliver Vuorela katsoi sitä.


text: Radiokanava Avarat Aallot on radiokanava, jolle Seppo Taalasmaa antoi haastattelun suorassa lähetyksessä jouduttuaan jälleen jonkun iltapäivälehden otsikoihin ollessaan mukana ampumavälikohtauksessa, jossa Sebastian Vuorela ampui Tuomo Tervajokea käteen.


text: Reckless Love esiintyi vuonna 2010 Café dAmDaMissa.


text: "Salin kuningatar" oli Maarit Salinin juontama tv-ohjelma.


text: Sanomat on sanomalehti, joka esiintyi sarjassa syksyllä 2010. Lehdessä oli juttua Asko Erkkilän ydinvoimakannasta.


text: 7/24 on "Seiskaa" muistuttava juorulehti, jonka kanteen Seppo Taalasmaa tahtomattaan joutui. "7/24"-lehdessä on ollut myös juttua siitä, kuinka kansanedustaja Kristo Päivinen raiskasi Tanja Jääskeläisen.


text: Amadeus Fitness Center oli majatalon Amandan yhteydessä toiminut kuntosali, jonka perustivat Ossi Puolakka ja Tuukka Aaltonen. Ossi siirtyi päävastuuseen kuntosalista Tuukan muuttaessa Etelä-Amerikkaan. Omistajien lisäksi kuntosalilla ovat työskennelleet Joonatan Sievinen ja Lari Väänänen. Ossin poistuttua sarjasta vuoden 2013 joulukuussa Amadeusta johtivat Sergei Kuula ja Sebastian Vuorela. Huhtikuussa 2017 Sebastian ja Sergei päättivät myydä Amadeuksen.


text: Best Body oli kuntosali, jossa Hanna Salin työskenteli ennen kuolemaansa, vuosina 2002-2003. Kuntosali saapui sarjaan syksyllä 2002, kun Hanna Salin sai työpaikan kyseisen kuntosalin toimitusjohtajana. Hannan entinen työkaveri, Harri Järvi, oli suositellut Hannaa työhön. Kuntosalilla asioivat muun muassa Jaana Nieminen, Kalle Laitela ja Maarit Salin.


text: Move On oli kuntosali, jossa Ismon entinen naisystävä Pipsa Tiilikainen toimi aerobic-ohjaajana ja personal trainerina.


text: KeHoTus oli kuntosali, jonka omisti Heiskanen. Kuntosalin muita työntekijöitä olivat Sebastian Vuorela ja Joonatan Sievinen. Joonatan ja Sebastian varastivat steroidirahat ja Heiskanen kidnappasi Helena Kuulan saadakseen steroidirahat takaisin. Myös Heidi Aaltonen kävi kuntosalilla. Kuntosalin toiminta loppui Heiskasen saatua poliisit peräänsä steroidikauppojen vuoksi.


text: Pietarinkujan Liikuntasali nähtiin sarjassa Hanna Salinin työpaikkana vuosina 2000-2001. Pietarinkujan Liikuntasalin kuntosalin vakioasiakas oli Kalle Laitela, jota eräs toinen mies löi miesten pukuhuoneessa tämän homoseksuaalisuuden paljastuttua. Myös Chiqi Li ja Laura Kiviranta asioivat toisinaan kuntosalilla. Myös Aleksi Salin toimi avustajana kyseisellä kuntosalilla. Aiemmin vuonna 1999 sarjan tapahtumapaikkana nähdyllä kuntosalilla työskenteli myös sarjassa tunnettu Harri Järvi, mutta kuntosalin nimeä ei sarjassa mainittu.


text:
Cecilia S oli Annika Sievisen suunnittelema vaatemerkki. Cecilia S:n tuotteita oli Snow Teamin tapahtumissa mukana.
Vaatemerkin nimi tuli Sievisen toisesta nimestä ja sukunimen ensimmäisestä kirjaimesta.


text: Ekholm Enterprises oli Markuksen isän Eerik Ekholmin perustama yhtiö.


text: Ekholm Enterprisesin tytäryhtiö oli Markus Ekholmin omistama yhtiö, jonka nimeä ei ole kerrottu. Siellä suunnitteltiin Fenix-projektia, minkä Markus otti haltuun Jarkko Juonalalta, jonka tarkoituksena oli ostaa kaikki Pihlajakatu 23B:n asunnot, remontoida ne ja perustaa Taalasmaiden asuntoon huoltoyhtiö. Markus irtisanoi Jarkon.


text: Elävät sielut oli vuonna 2013 sarjassa nähty eheytymisleiri, jolle Lari Väänänen joutui isänsä pakottamana.


text: Happy Homes oli Ossi Puolakan perustama kiinteistönvälitysyhtiö, jonka rahoitukseen osallistui myös Jardinin toimitusjohtaja Jarkko Peltonen. Velkaongelmiensa vuoksi Ossi joutui myöhemmin myymään yrityksensä Tanja Jääskeläiselle. Ossin ja Tanjan lisäksi Happy Homesissa ovat työskennelleet Salla Laitela, Juulia Autio ja Niina Kanerva. Happy Homes oli melko suosittu sarjan henkilöiden keskuudessa, sillä sen palveluita käyttivät Eero Vanala, Rafael Aro, Helena Kuula, Ami Vainio ja Isabella Holm sekä Ossin sisko Veera Puolakka.


text: InvestCapita oli sijoitusklubi, jonne Ossi Puolakka sijoitti sata tuhatta euroa pankkivirkailijansa suosituksesta. Myös Niina Kanerva sijoitti kyseiseen klubiin, mutta molemmat menettivät rahansa klubin osoittautuessa pyramidihuijaukseksi.


text: Jardin on Jacques Jardinin eli Jarkko Peltosen yhdessä entisen vaimonsa Isabella Holmin kanssa perustama verkostomarkkinointiyritys, joka kauppaa pääasiassa erilaisia kosmetiikkavalmisteita ja luontaistuotteita. Jardinin tuotteiden nimet ovat ranskaa, esimerkiksi pakkasvoiteen nimi on Jardin Neige (). Ennen Jarkon saapumista sarjaan Jardin tunnettiin lähinnä sen tuotteita innokkaasti kaupittelevan Salla Mattilan ansiosta. Kevään 2008 jaksoissa Jarkko osti Isabellan osuuden yrityksestä itselleen ja jatkoi firman pyörittämistä yhteistyössä Sallan kanssa. Syksyllä 2009 Jarkko luovutti firman johtajuuden kokonaisuudessaan pojalleen Miro Holmille, josta tuli Jardinin toimitusjohtaja. Jardin pyöritti myös Day Spa-kauneudenhoitoliikettä majatalo Amandan yhteydessä vuodesta 2009 eteenpäin. Patrick Sirén osti myöhemmin kauneudenhoitoliikkeen tilan vaimonsa Jenni Vainion omistukseen. Jennin kuoltua omistus siirtyi perintönä Niko Vainiolle, joka lopetti vuokrasopimuksen Amandassa syksyllä 2014.


text: Jardinin Day Spa -kauneushoitolassa työskentelivät muun muassa Isabella Holm, Salla Mattila, Jenni Vainio, Cindy Rintala sekä Peppi Puolakka. Kauneushoitola toimi sarjassa vuosina 2009-2014.


text: Tuntematon lentoyhtiö, jonka nimeä ei kerrottu sarjassa, esiintyi sarjassa keväällä 2010 Panu Kaukovaaran työpaikkana. Hän joutui pomonsa Järvelän pyynnöistä irtisanomaan itseensä, ettei Panu joutuisi oikeusprosessiin potkuista.


text: Ojasen Toimistotarvike Oy on yritys, joka nähtiin ensimmäisen kerrän keväällä 2018. Tale Taalasmaa työskentelee siellä myyntiedustajana. Tale yllätti Janne Haukkalan ja Sanni Taalasmaan yrityksen tilojen pihassa, kun he olivat menneet vainoamaan, onko Tale oikeasti siellä töissä.


text: Pala Productions oli Joonatan Sievisen perustama peliyritys, joka nähtiin ensimmäisen kerran sarjassa keväällä 2013. Joonatan perusti yhtiön markkinoidakseen kehittelemäänsä "Torture"-nimistä peliä. Tammikuussa 2014 Cindy Rintala ja Liisa Salo tyhjensivät firman tilin ja pakenivat maasta, mutta Joonatan sai lopulta vakuutusyhtiön ansiosta rahansa takaisin. Myöhemmin kuitenkin paljastui, että "Torturen" ensimmäisen version olikin keksinyt Mikko Kannas ja Joonatan haastettiin oikeuteen.


text: PTC Constructions on vuosina 2005–2006 sarjassa esiintynyt rakennusalan yritys, jossa Laura Kiviranta työskenteli lakimiehenä.


text: Routaketo Oy on yritys, joka toimittaa kaivoja ja vesirakennustekniikkaa Afrikkaan. Lasse Sievinen ja hänen tyttärensä Heli hakivat molemmat töitä Routaketo Oy:stä samaan työhön. Heli pääsi projektipäälliköksi ja Lasse tämän apulaiseksi.


text: Snow Team oli hiihto- ja laskettelu-urheiluun keskittynyt yritys, jonka omisti alun perin Camilla Mustavaaran tuttu Margareta Strömberg. Loppuvuodesta 2005 hän kuitenkin päätti myydä firmansa, sillä tajusi sijoittaneensa väärälle alalle. Alun perin Tanja Jääskeläinen oli aikeissa ostaa firman, mutta isoäitinsä Selma Viljasen perinyt Elina antoi Margaretalle paremman tarjouksen ja sai Snow Teamin omaan omistukseensa. Elina myi firmansa muutettuaan Tampereelle. Sen jälkeen yritystä ei enää nähty sarjassa. Snow Team tunnettiin sarjassa vuosina 2004–2008.


text: Sarjan hahmoista Snow Teamissa ovat työskennelleet Ismo Laitela, Jenni Vainio, Ossi Puolakka, Riku Jääskeläinen, Tanja Jääskeläinen, Katri Sievinen ja Noora Autio. Kari Taalasmaa valehteli aluksi työskentelevänsä yrityksessä, mutta myöhemmin hän sai työpaikan Snow Teamistä Ossin avulla. Snow Teamin sihteerinä toimi jonkin aikaa Siru Koivisto, joka kuitenkin sai potkut mustamaalattuaan Elinaa. Snow Teamin virallinen ”sähkömies” oli Juulia Autio. Vuonna 2007 Snow Teamin kirjanpitäjänä toimi Auli Laaksonen.


text: Taalasbiili oli Kari Taalasmaan Aleksi Salinin kanssa perustama autokorjaamo, joka aloitti toimintansa sarjan alussa. Myöhemmin Kari lahjoitti Taalasbiilin vanhemmilleen, jotka muuttivat sen kiinteistöhuoltoyhtiö Talotaikureiksi.


text: Keväällä 2015 Kari perusti Taalasbiilin uudelleen samalla nimellä. Hänellä oli aluksi vaikeuksia yrityksensä kanssa, mutta hän pääsi niistä eroon ja korjaamolla menee nykyisin hyvin. Kevään 2017 päätösjaksossa Anton Helenius menehtyi korjaamolla jäätyään nosturissa olleen auton alle, kun hän oli menossa varoittamaan autosta Karia.


text: Talotaikurit oli kiinteistönhuoltoyhtiö, jonka vastuualueena oli alun perin Pihlajakatu 23, mutta myöhemmin sen lisäksi muutama muukin lähialueen kerrostalo. Yhtiö perustettiin Taalasbiili-autokorjaamon rippeille, kun asunto-osakeyhtiö Pihlajakatu 23:n yhtiökokous päätti täpärän äänestyksen jälkeen irtisanoa Taalasmaat talonmiehen tehtävistä ja palkata tilalle huoltoyhtiön. Tarjousten perusteella taloyhtiön hallitus valitsi tietämättään tämän Taalasmaiden omistaman yrityksen hoitamaan samoja talonmiestehtäviä, yrityksen toimitusjohtajaksi kun oli Kari Taalasmaan sijasta merkitty ”Karita Alasmaa”. Myöhemmin Taalasmaat vaihtoivat osia Ismo Laitelan kanssa, joka otti Talotaikurit hoitoonsa ja Taalasmaat saivat Stellans-myymälän. Ismon kyllästyttyä työhön, siirtyi Ami Vainio Talotaikureihin huoltomieheksi. Kevään 2008 jaksoista lähtien Talotaikureissa työskentelivät Seppo ja Kari Taalasmaa sekä Lasse Sievinen. Lassen lähdettyä Routaketo Oy:n palvelukseen Kari palkkasi Helena Kuulan pojan Sebastian Vuorelan Talotaikureihin töihin syksyllä 2009. Karin lähdettyä Keniaan Ismo palasi takaisin Talotaikureihin, mutta lopetti taas siirryttyään Elsan Kulmaan myymäläapulaiseksi. Keväällä 2010 Sebastian osti Ulla Taalasmaan osuuden yrityksestä, päästen firman johtajaksi. Sebastian asetti Sepon toiseksi johtajaksi ja palkkasi ensitöikseen lisää työvoimaa Talotaikureihin. Sebastian päätti antaa ”uuden alun” vankila-aikaisille kavereilleen Esa Leivolle ja Kimmo Kylmälälle, jotka kuitenkin alkoivat murtautua Talotaikureiden huoltamien taloyhtiöiden asuntoihin. Syksyllä 2010 Seppo pakkasi kaikki Talotaikureiden tavarat ja Talotaikureiden toiminta loppui.


text: Talotaikurit tunnettiin sarjassa vuosina 2001–2010 eli lähes kymmenen vuotta.


text: TRANS Väänänen Oy on Larin isän Ilkka Väänäsen kuljetusyritys, joka nähtiin sarjassa vuonna 2013.


text: Tjäreborgin matkatoimisto nähtiin sarjassa keväällä 2005, kun Ismo, Ulla ja Seppo kävivät varaamassa sieltä lennot Teneriffalle.


text: Torture oli mobiilipeli, jonka Joonatan Sievinen kehitti, mutta pelin alkuperäinen omistaja oli Mikko Kannas.


text: Tähtikuvio oli vuonna 2002 sarjassa nähty levy-yhtiö, johon Teemu Korhonen ja Inka Haapala lähettivät musiikkiaan. Levy-yhtiön pomo oli K-P Virtanen. K-P palkkasi nuoret artistit talliinsa, mutta antoi pian potkut Teemulle ja pakotti Inkan laulamaan humppamusiikkia taiteilijanimellä Inka-Liina. Myöhemmin K-P työskenteli Komeetta Oy:n nimissä ja yritti saada Teemun tekemään kanssaan viiden vuoden sopimuksen. K-P olisi kuitenkin saanut Teemun levytuotot kokonaan itselleen ja Teemulle olisi jäänyt vain hieman yli tuhannen euron kuukausipalkka. Kyseinen juoni paljastui Teemulle, eikä hän allekirjoittanut sopimusta.


text: Vermon ravirata on sarjassa esiintyvä ravirata, jossa työskentelee Tommi Juslin. Nikkiset tekivät viinibisnestä raviradan johdon kanssa. Kyseessä on Hippoksen sponsoroima tapahtumapaikka.


text: Viihdeguru oli ohjelmatoimisto, joka järjesti Ismo Laitelan ja Ossi Puolakan Duo Osmo-yhtyeen iltoja. Viihdegurussa työskennellyt Hake Hautala huijasi Ismolta ja Ossilta iltojen tulot, jotka Hake sai ennakkomaksulla.


text: Viljasen antiikki oli Seppo Taalasmaan hyvän ystävän Martti Viljasen pitämä antiikkiliike. Martin kuoltua Seppo peri antiikkiliikkeen jäämistön, jota varten Ulla vuokrasi Sepolle varaston. Jäämistön seasta löytyi Ullan kirjoittama kirje, josta paljastui, ettei Elina olekaan Sepon vaan Martin tytär.


text: Vinotar oli alun perin Aki Nikkisen ja myöhemmin hänen tyttärensä Alissa Nikkisen omistama, viinejä myyvä maahantuontiyritys, joka toimi majatalo Amandan yhteydessä, Day Span entisissä tiloissa. Se nähtiin sarjassa ensimmäisen kerran syksyllä 2014, jolloin Aki vielä omisti firman. Joonatan Sievinen ja Eva Tamminen työskentelivät Vinottaressa, mutta ovat lopettaneet työnsä. Elias Vikstedt oli töissä Vinottaressa ennen kuolemaansa ja teki viinitilausyhteistyötä Moosessa työskentelevän Lari Väänäsen kanssa.


text: Toukokuussa 2017 selvisi, ettei Alissan omistamaa Vinotarta enää käytännössä ole olemassa ja Akin uusi viiniyritys vei Vinottaren paikan majatalo Amandan vuokraamassa liiketilassa. Akin uusi viiniyritys toimii myös Vinotar-nimellä. Hän sai kaikki entisen Vinottaren asiakkaat uuden viiniyrityksensä asiakkaiksi.


text: KKI eli Koti, kirkko ja isänmaa oli Kristo Päivisen johtama fasistipuolue. Seppo Taalasmaa aikoi liittyä puolueeseen, mutta Maarit Salin sai hänet toisiin aatoksiin kerrottuaan, että KKI:n tavoitteena on tehdä Suomesta täydellinen poliisivaltio. Kristo tuli valituksi eduskuntaan, mutta Seppo ei suuremmasta äänisaaliistaan huolimatta, sillä Kristo sai äänestyksessä vaaliliiton vuoksi suuremman suhdeluvun. Kristo kuitenkin joutui myöhemmin eroamaan kansanedustajan virasta Juulia Aution painostuksen myötä.


text: Suomen agraaripuolue on maaseudun asioita ajava puolue. Agraaripuolue yritti alun perin houkutella Seppo Taalasmaata eduskuntavaaliehdokkaakseen, mutta hän kieltäytyi.


text: Pyrkiessään eduskuntaan Seppo Taalasmaa oli Totuus-puolueen kansanedustajaehdokas. Puolue oli ollut uinuvassa tilassa, mutta oli jälleen aktivoitunut eduskuntavaalien alla. Sarjan hahmoista myös Eero Vanala oli puolueen jäsen. Seppo oli äänestysalueen ääniharava, mutta hävisi kuitenkin suhdeluvun perusteella esimerkiksi Kristo Päiviselle, eikä tullut valituksi eduskuntaan.


text: Maarit Salinin vuonna 2004 julkaistu debyyttikirja "Maailman huonoin äiti" kertoo Maaritin ja Jukan avioliitosta, Maaritin alkoholismista, huonoista väleistä lapsiin ja Hanna Salinin kuolemasta. Kun Sofia luki tätä kirjaa hän sai tietää Hannan kuoleman todellisen syyn eli sen, kuinka Maarit sammutti Hannan hengityskoneen sairaalassa.


text: "Johan sopan keitin" -kirja oli Maarit Salinin ja Ulla Taalasmaan yhteistyönä tekemä Ullan elämästä keittokirjan muodossa kertova kirja resepteineen. Kirja julkaistiin keväällä 2007. Kirjan kautta myös Seppo Taalasmaa nousi julkisuuteen, nimettiin Romantiikka-Sepoksi ja sittemmin päätyi politiikkaan.


text: "Murhamaisterit" on Maarit Salinin toistaiseksi viimeinen sarjassa julkaistu kirja, joka julkaistiin vuonna 2008. Se kertoo Aaro Vaalanteesta.


text: Anonyymi alkoholisti-kerho oli yhdistys, josta alkoholismista kärsivä Seppo Taalasmaa haki apua vuonna 2012. Myös Maarit Salin kävi siellä ja Riku Jääskeläinen suunnitteli menevänsä sinne ennen kuin menehtyi auto-onnettomuudessa.


text: Kellokosken mielisairaala oli mielisairaala, jonne Jutta Ojala joutui tyttärensä Madden kuoleman jälkeisen itsemurhayrityksen jälkeen. Ken Ojala kävi aina toisinaan katsomassa äitiään mielisairaalassa, samoin Kentsun isoveli Daniel.


text: Kuntoutuskoti Saarni on hoitokoti, jonne Peppi Puolakka kirjautui sisään tajutessaan olevansa riippuvainen huumeisiin. Myöhemmin samaiseen kuntoutuskotiin tuotiin myös Joonatan Sievinen.


text: Lapinlahden mielisairaala on mielisairaala, mitä on näytetty sarjassa vaihtelevasti, ainakin vuosina 2000 ja 2015. Vuonna 2000 siellä olivat potilaina Katja Vainio ja Aki Nikkinen. Vuonna 2015 siellä olivat potilaina Marianna Kurki, Sergei Kuula ja Aaro Vaalanne.


text: Lintukoto on yksityinen hoitokoti, jonka Maria Mustonen omisti. Antti Polvijärvi vei Katariina Mäkelän Lintukotoon hoidettavaksi, sillä tämä oli luullut Antin kuolleen Sara-siskon lähetelleen tälle uhkausviestejä ja lopulta uhannut tappaa. Myös vuonna 2012 pikapaluun tehnyt Laura Kiviranta oli samassa hoitokodissa.


text: Lääkärikeskus Muurahainen on lääkäriasema, jossa Niko Vainio kävi terapiassa.


text: Narsistien tukiryhmä nähtiin sarjassa vuonna 2007, jossa Laura Kiviranta ja Eero Vanala tapasivat.


text: Rauhalampi on hoitokoti ja mielisairaala Matinkylässä, jossa Sofia Salin oli hoidettavana. Myöhemmin myös Paula Sievinen tuotiin samaiseen hoitokotiin, sillä hän oli hoitanut Romeo Aron vauvaikäistä tytärtä Maijaa luullen tätä traagisesti menehtyneeksi Annikaksi sekä kidnapannut naapurin Elina Taalasmaan pojan Onnin luullessaan tätäkin vauvaikäiseksi Annikaksi.


text: Pihlajakadun lähettyvillä toimiva sairaala on nähty sarjassa alusta asti, mutta kuvauspaikka on vaihdellut vuosien aikana. Kuvauspaikkoina ovat toiminneet Töölön sairaala vuosina 1999-2003, Marian sairaala vuosina 2004-2007, Meilahden sairaala vuosina 2007-2008, Kirurginen sairaala vuosina 1999 ja 2009-2013 sekä Eiran sairaala vuodesta 2013 eteenpäin. Sairaalan johtajaylilääkärinä toimii nykyään Kalle Laitela. Vuonna 2016 ja jälleen marraskuusta 2017 eteenpäin sairaalan fysioterapeuttina on toiminut Peppi Puolakka. Pietari Haukkala toimii sairaalassa ensihoitajana. Tero, johon Kalle tutustui Tinderissä, työskentelee sairaalan siivoojana. Lääkäri Romppainen työskentelee sairaalassa edelleen, vaikka hahmo on toistaiseksi poistunut sarjasta. Aiemmin sairaalassa ovat työskentelleet myös muun muassa lääkäri Kujala, Katariina Mäkelä, Miika Mäkelä, lääkäri Per-Olof Strandberg, Petra Kettunen johtajaylilääkärinä, pidemmän ajan sairaalassa työskennellyt sairaanhoitaja, joka käsitteli esimerkiksi Ismon syövän tilannetta, hämeenlinnalainen lääkäri Henna, lääkäri Ikonen, Sari Järvenpää, sairaanhoitaja Moilanen ja Kristiina Pohjonen sekä Isabella Holm ja Liisa Salo yhdyskuntapalvelussa. Myös Sanni Taalasmaa halusi tulla sairaalaan töihin siivoojaksi, mutta Kalle ei suostunut tarjoukseen Kallen silloisten alkoholiongelmien takia.


text: Käräjäoikeus on ollut sarjassa tapahtumapaikkana vaihtelevasti alusta lähtien. Siellä on käsitelty esimerkiksi Kari Taalasmaan, Aamu Korhosen, Paula Sievisen ja Laura Kivirannan, Katariina Mäkelän, Heidi Aaltosen, Liisa Salon, Jenni Vainion sekä Marianna Kurjen oikeudenkäyntejä.


text: Pihlajakadun lähettyvillä toimiva poliisilaitos on ollut sarjassa melkein aina. Tapahtumapaikkana on toiminut alusta lähtien Helsingin poliisilaitos. Nykyään siellä työskentelee vanhempi rikoskonstaapeli Sami Kosonen. Aiemmin siellä ovat työskentelleet muun muassa rikosylikonstaapeli Linda Eerikäinen, poliisipäällikkö Tiina Rajala, Antti Polvijärvi, konstaapeli Raittinen, rikoskonstaapeli Hyttinen, vanhempi konstaapeli Järvinen, Tapani Paju, Tuomo Tervajoki, rikoskomisario Susanna Viitta, rikostutkija Pentti Koura, vanhempi konstaapeli Markku Kortelainen, rikostutkija Heiskanen, rikostutkija Antero Tuppurainen, rikostutkija Päivi Mäki, Petteri Larsson, rikostutkija Multala, rikostutkija Virtanen, komisario Johanna Johansson, ylikomisario Eskelinen ja Antero Voima.


text: Koulu Pihlajakadun lähettyvillä on ollut sarjassa alusta asti, mutta koulun tilat ja julkisivu ovat muuttuneet vuosien varrella. Lähes kaikki Pihlajakadulla samoihin aikoihin asuneet peruskoulu- tai lukioikäiset henkilöt ovat opiskelleet samassa koulussa.


text: Sarjan alkuaikoina, vuosina 1999-2002, koulussa opiskelivat Saku Salin, Silja Salin, Chiqi Li, Miia Laitela, Kalle Laitela, Ken Ojala ja Teemu Korhonen. Sittemmin vuosina 2003-2006 siellä opiskelivat Kasper Koponen, Sauli Kiviranta, Sami Pajola, Annika Sievinen ja Heli Sievinen.


text: Vuosina 2006–2011 siellä opiskelivat Oona Kiviranta, Niko Vainio, Sofia Salin, Joonatan Sievinen, Miro Holm, Sampo Kaukovaara, Noa Okada, Peppi Puolakka, Heidi Aaltonen ja Konsta Nurmi. Myöhemmin vuosina 2011–2016 koulussa opiskelivat Tale Taalasmaa, Iida Mustonen, Janne Haukkala, Siru Honkanen, Elias Vikstedt, Matleena Rintala, Lari Väänänen ja Sanni Pohjonen. Myös Oliver Vuorela kävi Pihlajakadun lähettyvillä olevaa ala-astetta vuosina 2016-2017.


text: Tällä hetkellä koulussa opiskelevat Severi Sievinen, Viola Helenius, Nella Tamminen ja Benjamin Taalasmaa. Nuutti Seppä on edelleen samassa koulussa, vaikka hahmo on poistunut sarjasta.


text: Koulun opettaijna ovat toimineet muun muassa vuosina 2005-2006 Teresa Ala-Uotila, vuosina 2007-2008 Alpo Lassila sekä vuosina 2008-2009 Veera Puolakka. Alpo siirrettiin toiseen kouluun, koska hän ei puuttunut opiskelijoihiin kohdistuvaan kiusaamiseen. Vuonna 2001 koulun rehtorina toimi Päivikki Helander ja vuonna 2005 rehtorin virassa toimi Aarne Koskinen. Keväällä 2008 koulun rehtorina toimi Aila Mäki.


title: Kaukokäyttölaite

text: Kaukokäyttölaite on laite, jolla voidaan käyttää radiota etäältä. Koska kenttäradion sijainti voidaan suuntia ja sen käyttäjää kohtaan voidaan kohdistaa tulta, on järkevää viedä kenttäradio sähkömagneettisen säteilynsä vuoksi paljastavine antenneineen etäälle, jotta mahdollinen yhteyden katkaisemiseen tähtäävä radion tuhoaminen tai tuhoamisyritys ei vahingoita radiota päivystävää käyttäjää. Hyvä etäisyys esimerkiksi epäsuoralta kranaatinheittimistön tai kenttätykistön tulelta voi olla 50 metriä.


title: Kaukokäyttölaite

text: Mikäli myös kenttäradio halutaan suojata, kaivetaan se poteroon maan sisälle suojaan epäsuoralta tulelta, mutta sateen mahdollisuuden ja epäpuhtauden vuoksi se voidaan asettaa poterossa puusta tehdylle telineelle, jolloin se ei joudu suoraan kosketukseen poteron maan kanssa. Myös käyttäjä voi olla omassa poterossaan.


title: Kaukokäyttölaite

text: Radioon kiinnitetty kaukokäyttölaite ja radiota mahdollisesti kaukokäyttävä kenttäpuhelin yhdistetään usein parikaapelilla.


title: Kaukokäyttölaite

text: Yleisesti Suomen puolustusvoimissa käytössä olevissa pataljoonaradioissa LV 217:ssä ja LV 217M:ssä kaukokäyttölaiten liitetään radioon MIL-C-55116-audioliittimen avulla.


title: Marssiantenni

text: Marssiantenni on kannettavan kenttäradion kaikkein heikkotehoisin, mutta maastokelpoisin antenni. Se on lyhyt piiska-antenni joka koostuu kourun muotoon taivutetuista metallisäleistä. Muotoilun ansiosta se taipuu ja palautuu suoraksi taivutuksen jälkeen. Varustepussissa sitä säilytetään taitettuna. Sen varren tyvessä on taivutettava jatkos, mikä mahdollistaa antennin vääntämisen eri asentoihin heikon kuuluvuuden parantamiseksi tai asentoon, mikä ei haittaa maastoutumista, ryömimistä tai syöksymistä. Ellei marssiantennia taivuteta, on sen suuntakuvio ympyränmuotoinen.


title: Marssiantenni

text: Marssiantennia tehokkaampi antenni on normaaliantenni


title: Taistelijapari

text: Taistelijapari on kahden sotilaan muodostama kokonaisuus. Tilanteessa, jossa taistelijapari ei liity partioon tai ryhmään, johtaa taistelijaparia toinen sotilaista, joka on määrätty vanhemmaksi. Näin on esimerkiksi parivartiossa yleensä öiseen aikaan.


title: Taistelijapari

text: Taistelijaparin sotilaat tukevat toistensa taistelua tulellaan ja liikkeellään, ja haavoittumistilanteessa antavat ensiavun. Taistelijaparissa miehistöarvoiset johtavat toisiaan.


title: VHF-radio

text: VHF-radio, jota on pääasiallisen käyttötarkoituksensa vuoksi kutsuttu myös puheradioksi, on radio, joka vastaanottaa tai lähettää ja vastaanottaa VHF-taajuudella.


title: VHF-radio

text: VHF-radioita ovat esimerkiksi:


title: VHF-radio

text: HF-radio, joka toimii HF-alueella on sanottu pääasiallisen käyttötarkoituksensa mukaan sähkötysradioksi. Ohjelmistoradiossa voidaan tietokoneohjelman avulla yhdistää kumpikin radiotyyppi, ja tieto voidaan välittää sanomalaitteesta tai mikrofonista pakettiradiomuodossa datana.


title: VHF-radio

text: Meri-VHF on merenkulussa käytetty lyhyen kantaman radioyhteysjärjestelmä. Meri-VHF-laitteen avulla voi muodostaa suoran radioyhteyden toiseen alukseen (laiva tai vene) tai rannikkoradioasemaan. Meri-VHF-radiopuhelimia voidaan käyttää myös viranomaistoiminnassa, kuten meripelastuksen, satamien ja luotsien viestinnässä.


title: VHF-radio

text: Järjestelmä on kansainvälinen, ja pääperiaatteiltaan samanlainen meri-VHF-verkosto kattaa suuren osan maailman yleiseen liikenteeseen varatuista rannikkoalueista.


title: VHF-radio

text: Meri-VHF-laitteen hallussapitoon ja käyttöön tulee olla hyväksytty lupakirja. Alukseen kiinteästi asennettava laitetta saa käyttää vain aluksessa, ja käyttöön myönnettyä radiolupaa tulee säilyttää lähettimen läheisyydessä (aluksen radiolupa). Lupa voidaan myöntää myös liikuteltavalle meri-VHF-laitteelle. Meri-VHF-lähettimen käyttämiseksi laitteesta vastuullisen henkilöllä tulee olla vähintään Rannikkolaivurin radiotodistus (SRC, short range certificate). Muut aluksessa olevat henkilöt voivat käyttää meri-VHF:ää lupakirjan haltijan välittömässä valvonnassa.


title: VHF-radio

text: Meri-VHF:n on ollut osa kansainvälistä meriturvallisuuden viestijärjestelmää, ja laitteen radiokanava 16 on perinteisesti ollut hätäkanava. Tämän hätäkanavan kuuntelua jatketaan Suomessa, vaikka kauppamerenkulussa on siirrytty jo uuteen maailmanlaajuiseen merenkulun hätäviestijärjestelmään (GMDSS, Global Maritime Distress and Safety System).


title: VHF-radio

text: Huvialuksien siirtymisaikataulua uuteen hätäjärjestelmään ei ole säädelty yhtä täsmällisesti. Osa aiemmista meri-VHF-lähettimistä voidaan päivittää uuteen järjestelmään sopiviksi tai korvata uudella, esimerkiksi DCS-ominaisuudella varustetulla meri-VHF-puhelimella.


title: Suhoi Su-24

text: Suhoi Su-24 (, ) on alun perin neuvostoliittolainen kääntösiipinen rynnäkkökone. Se oli Neuvostoliiton kehittynein joka sään rynnäkkökone ja ensimmäinen itäblokin kone, jossa oli integroitu digitaalinen navigaatio- ja asejärjestelmä. Konetta rakennettiin noin 1 400 kappaletta, ja se on yhä Venäjän ilma- ja merivoimien käytössä. Muihin käyttäjiin lukeutuvat Iranin, Ukrainan, Azerbaidžanin, Valko-Venäjän ja Uzbekistanin ilmavoimat.


title: Suhoi Su-24

text: Koneen siivet kääntyvät neljään eri asentoon: 16 astetta nousua ja laskua varten, 35 ja 45 astetta normaaliin lentoon ja maksimikääntö 69 astetta. Kone pystyy saavuttamaan 1,35-kertaisen äänennopeuden eli korkealla 1 600 km/h.


title: Suhoi Su-24

text: Su-24:n kiinteä aseistus on yksi 23 millimetrin konetykki, ja kahdeksaan siipiripustimeen on kiinnitettävissä 8 000 kiloa aseistusta. Tavallisesti Su-24 varustetaan kahdella R-60-ilmataisteluohjuksella itsepuolustustarkoituksiin. Ilmasta maahan -aseistus koostuu yleensä yhdistelmästä laser- ja tv-ohjattuja ohjuksia, laserohjattuja pommeja tai tutkaan hakeutuvia ohjuksia. Kone voi myös kuljettaa ohjaamattomia pommeja tai rakettikasetteja, ylimääräisiä tykkejä tai taktisia ydinaseita.


title: Suhoi Su-24

text: Konetyypin seuraajaksi on määritelty Suhoi Su-34. Se on nopeampi, ja yltää yli 1 900 km/h nopeuteen, joka on melkein kaksi Machia. Su-34:n suurin asekuorma on sekin noin 8 000 kiloa, eli edeltäjää vastaava.


title: The Road

text: The Road voi tarkoittaa:


title: Cormac McCarthy

text: Cormac McCarthy (s. 20. heinäkuuta 1933 Rhode Island, Yhdysvallat) on yhdysvaltalainen kirjailija. Hän on kirjoittanut kymmenen teosta ja saanut Pulitzerin palkinnon.


title: Cormac McCarthy

text: Kirjallisuuskriitikko Harold Bloom on nimennyt hänet yhdeksi neljästä merkittävimmistä aikansa yhdysvaltalaisista kirjailijoista Thomas Pynchonin, Don DeLillon ja Philip Rothin ohella. Nykykriitikot vertaavat häntä usein William Faulkneriin ja joskus Herman Melvilleen.


title: Cormac McCarthy

text: Cormac McCarthyn isä oli menestyvä juristi. Perhe muutti 1937 Tennesseen Knoxvilleen. Hän on kolmas sisarussarjassa, johon kuuluu hänen lisäkseen kolme sisarta ja kaksi veljeä. Hän kävi Knoxvillen katolista koulua.


title: Cormac McCarthy

text: McCarthy opiskeli Tennesseen yliopistossa 1951–1952. Hän astui 1953 Yhdysvaltain ilmavoimien palvelukseen neljäksi vuodeksi, joista kaksi hän oli Alaskassa ja isännöi siellä radio-ohjelmaa. Hän palasi 1957 jatkamaan yliopisto-opintojaan. Opiskeluaikana hän julkaisi opiskelijalehdessä kaksi kertomusta ja sai Ingram-Merrill-palkinnon 1959 ja 1960. Hän avioitui 1961 opiskelutoverinsa Lee Hollemanin kanssa, ja heille syntyi poika Cullen. McCarthy keskeytti opinnot tutkintoa suorittamatta ja muutti perheineen Chicagoon, jossa hän kirjoitti ensimmäisen romaaninsa. Hän palasi Tennesseehin, ja avioliitto Lee Hollemanin kanssa päättyi.


title: Cormac McCarthy

text: McCarthyn ensimmäisen romaanin "The Orchard Keeper" julkaisi Random House 1965. Hän päätti lähettää käsikirjoituksen nimenomaan Random Houselle, koska "se oli ainoa kustantaja, jonka tiesin". Random Housella käsikirjoitus joutui Albert Erskinen käsiin, joka oli William Faulknerin kustannustoimittaja Faulknerin kuolemaan, vuoteen 1962, asti. Erskine oli McCarthyn toimittaja kaksikymmentä vuotta.


title: Cormac McCarthy

text: McCarthy nousi kesällä 1965 valtamerilaiva "Sylvanialla" Irlantiin. Laivalla hän tapasi Anne DeLislen, joka oli laivalla laulajana. He avioituivat 1966 Englannissa. Vuonna 1966 McCarthy sai Rockefeller-säätiön apurahan, jonka turvin hän matkusteli pitkin Etelä-Eurooppaa ja asettui sitten Ibizalle, jossa hän kirjoitti seuraavan romaaninsa "Outer Dark". Myöhemmin hän palasi vaimonsa kanssa Yhdysvaltoihin, missä "Outer Dark" ilmestyi 1968 ja sai kohtalaiset arvostelut.


title: Cormac McCarthy

text: Vuonna 1969 McCarthy muutti vaimonsa kanssa Tennesseehen Louisvilleen ja osti vanhan navetan ja kunnosti sen, teki jopa kivityöt itse. Siellä hän kirjoitti seuraavan kirjansa, tositapahtumiin perustuvan "Child of God". Teos ilmestyi 1973. Edellisen teoksen tavoin tämäkin sijoittui eteläisille Appalakkien vuorille. McCarthy erosi Anne DeLislestä 1976 ja muutti El Pasoon Texasiin. Hänen romaaninsa "Suttree" ilmestyi vihdoin 1979. Hän oli kirjoittanut "Suttreeta" aika ajoin parikymmentä vuotta. Hän sai toimeentulonsa vuonna 1981 myönnetystä MacArthur-apurahasta kirjoittaessaan seuraavaa romaaniaan "Veren ääriin", joka ilmestyi 1985 ja jota pidetään hänen teoksistaan parhaana.


title: Cormac McCarthy

text: McCarthy asuu Tesuquessa New Mexicossa vaimonsa Jennifer Winkleyn ja heidän poikansa Johnin kanssa. Hän pysyy erossa julkisuudessa eikä juuri anna haastatteluja. Yhdessä harvoista haastatteluista The New York Timesissa McCarthya kuvattiin "seuralliseksi erakoksi". McCarthy on ahkerasti mukana Santa Fen akateemisessa yhteisössä ja viettää aikaansa Santa Fe Institutessa, jonka perusti hänen ystävänsä fyysikko Murray Gell-Mann.


title: Cormac McCarthy

text: Hänellä on kaksi poikaa, Cullen McCarthy Lee Hollemanin kanssa ja John McCarthy Jennifer Winkleyn kanssa. Hän on ollut naimisissa Lee Hollemanin kanssa (avioero), Annie DeLislen kanssa (1967–1981) ja vuodesta 2006 Jennifer Winkleyn kanssa.


title: Cormac McCarthy

text: Tämä teos on historiallinen romaani vuodelta 1985 McCarthyn Yhdysvaltojen lounaisosiin sijoittuvien teosten joukossa. Teokset jaetaan usein "Appalakkien kauteen" ja "lounaiseen kauteen". Teos on kärjistävä: se on hänen väkivaltaisin teoksensa, mutta se on myös hyvin syvällinen ja tarkkanäköinen teos. Se kertoo pojasta, josta käytetään vain nimeä ”poika". Poika kulkee vuonna 1851 "Glantonin jengi” -nimisen lainsuojattomista koostuvan joukkion mukana. Meksikon valtio on palkannut sen hakemaan intiaanien päänahkoja. Kirja kuvaa silmää räpäyttämättä hirvittäviä väkivallantekoja, joita tekivät niin amerikkalaiset, intiaanit kuin meksikolaisetkin. Huolimatta lainsuojattomien suorittamista väkivallanteoista lähes jokaista tapaamaansa kohtaan matkalla halki lännen, romaani on kirjoitettu kielellä, joka on paitsi täsmällistä, myös vahvaa ja tiivistä ja käyttää runsaasti espanjasta lainattua sanastoa ja kieltä joka vaikuttaa vuoroin arkaaiselta ja runolliselta. Vuonna 2006 "New York Times" kysyi useilta maineikkailta kirjailijoilta ja kriitikoilta, mitä teoksia he pitivät merkittävimpinä Yhdysvalloissa 25 viime vuoden aikana. "Blood Meridian" oli kolmannella sijalla edellään vain Toni Morrisonin "Minun kansani, minun rakkaani" ("Beloved") ja Don DeLillon "Alamaailma" ("Underworld").


title: Cormac McCarthy

text: Vaikka McCarthy oli saanut palkintoja ja myönteistä kritiikkiä, häntä ei tunnettu kovin laajalti ennen kuudennen romaanin "Kaikki kauniit hevoset" ("All the Pretty Horses", 1992) ilmestymistä. Kirja, jonka McCarthy on nimennyt "Rajatrilogian" ensimmäiseksi osaksi, oli jonkin aikaa myyntilistoilla ja sai National Book Award- ja National Book Critics Circle Award -palkinnot. Siitä tehtiin myöhemmin elokuva. "Matka toiseen maailmaan" ("The Crossing", 1994) ja "Cities of the Plain" (1998) täydentävät trilogian. Vuonna 2006 edellä mainitussa "New York Timesin" kyselyssä myös "Rajatrilogia" ("The Border Trilogy") sai useita ääniä Yhdysvaltojen merkittävimmäksi teokseksi 25 viime vuoden aikana.


title: Margaret Mead

text: Margaret Mead (16. joulukuuta 1901 Philadelphia – 15. marraskuuta 1978 New York) oli yhdysvaltalainen antropologi, joka on tunnettu aktiivisesta osallistumisestaan humanistisen antropologian leviämiseen.


title: Margaret Mead

text: Vuonna 1921 Mead pääsi opiskelemaan psykologiaa ja antropologiaa Columbian yliopistoon. Vuonna 1925 hän asettui Samoasaarille Polynesiaan Franz Boasin kehotuksesta. Vuosina 1928–1929 hän vieraili Amiraliteettisaarilla.


title: Margaret Mead

text: Vuonna 1931 Mead aloitti tutkimuksensa kolmessa uusiguinealaisessa yhteisössä. Hänen vertaileva tutkimuksensa valmistui kaksi vuotta myöhemmin. Samana vuonna hän tapasi Chambuóulien-heimojen luona Gregory Batesonin, josta tuli myöhemmin hänen kolmas aviomiehensä.


title: Margaret Mead

text: Vuosina 1926–1928 Mead työskenteli Balilla. Hän palasi Uuteen-Guineaan vuonna 1938 ja asettui Latmuls-heimojen pariin aviomiehensä kanssa. Margaret Mead kuoli syöpään 76-vuotiaana 15. marraskuuta 1978.


title: Margaret Mead

text: Myöhemmin uusiseelantilainen antropologi Derek Freeman julkaisi teoksen "The Fateful Hoaxing of Margaret Mead: A Historical Analysis of Her Samoan Research", jossa tämä osoittaa kuinka Meadin kirjoittama julkaisu Samoan saarten asukkaiden seksuaalisesta käytöksestä olikin vain asukkaiden vitsinä antamaa virheellistä tietoa Meadille. Mead ei ilmeisesti tajunnut, että hänen kustannuksellaan pilailtiin. Tapauksen noloutta lisäsi se, että Mead esitti kirjassaan hyvin voimakkaan väittämän, että Samoan saarten asukkailla ei olisi murrosikää kuten läntisillä ihmisillä. Toisaalta myös Freemanin esittämät väitteet ovat keränneet paljon kritiikkiä, sillä Freemanin on katsottu kuvanneen väärin Meadin tutkimuksia ja hänen esittämiään näkemyksiä. Yhdysvaltalainen antropologi Paul Shankman on käsitellyt vuonna 2009 julkaistussa kirjassaan "The Trashing of Margaret Mead: Anatomy of an Anthropological Controversy" Freemaniin kohdistettua kritiikkiä, jonka valossa Freemanin väitteet Meadista näyttävät ”paljolta melulta tyhjästä”.


title: Margaret Mead

text: Martin Orans tutki vuonna 1996 Meadiltä jälkeen jääneitä muistiinpanoja ja totesi hänen olleen tietoinen tutkimusalueensa vitsailutavoista ja että hän oli päättänyt jo ennen tutkimuksen tekoa ”tutkimuslöytönä” esittämänsä tulokset. Näin ollen Orans toteaa, että Meadin työ voidaan tuomita rankimmalla mahdollisella kritiikillä, sillä ”se ei ole edes väärässä”.


title: Margaret Mead

text: Mead myös tutki Chambri-nimisen kansan sukupuolirooleja ja väitti, että niissä miehet ovat alisteisessa asemassa naisille. Vuosina 1974–1975 Deborah Gewertz teki tutkimusta samalla alueella todeten, ettei mitään tällaista ollut koskaan ollut olemassakaan. Myöhemmin monet yhteiskuntatietelijät etsivät merkkejä entisistä tai nykyisistä yhteiskunnista, joissa miehet olisivat alisteisessa asemassa naisiin, mutta yhtäkään ei ole löytynyt.


title: S-400

text: S-400 Triumf ( eli "Triumfi", ) on venäläinen ilmatorjuntaohjus ja ohjustentorjuntaohjus.


title: S-400

text: Sen kehitti Almaz-suunnittelutoimisto 1990-luvun lopulla. Se pohjautuu S-300-ohjusperheeseen ja aluksi sen nimityksen uskotaan olleen S-300PMU-3. Järjestelmään kuuluu neljän tyyppisiä ohjuksia, joista pisimmälle kantava yltää noin 400 km:n päähän. Järjestelmän kantama on siten suurempi kuin yhdysvaltalaisen MIM-104 Patriotin. Ohjuksen ensimmäiset testit tehtiin Kapustin Jarissa 12. helmikuuta 1999. Venäjän maavoimat otti ohjuksen käyttöön vuonna 2006. Ohjus toimii mm. Moskovan ohjuspuolustuksena. Ohjuksia on aiottu myydä Kiinaan.


title: S-400

text: S-400-patteristoon kuuluu kahdeksan ohjusalustaa ja 32 ohjusta ja liikkuva komentokeskus. Järjestelmän on kerrottu kykenevän torjumaan häivelentokoneita, risteilyohjuksia ja keskimatkan ballistisia ohjuksia (kantomatkaltaan alle 3 500 km ja nopeudeltaan alle 4,8 km/sekunnissa).


title: S-400

text: Venäjän on siirtänyt teknologiaa Etelä-Koreaan, joka kehittää yksinkertaistettua versiota S-400-ohjuksesta, jota kutsutaan Cheolmae-2:ksi. Toteuttavat yhtiöt ovat Samsung Electronics ja ranskalainen Thales Group.


title: Syklobutaani

text: Syklobutaani CH on hiilestä ja vedystä muodostunut rengasrakenteinen orgaaninen yhdiste, joka on huoneenlämmössä (20 °C) olomuodoltaan väritöntä kaasua. Syklobutaania käytetään elintarvikkeiden suojakaasuna. Se kuuluu rakenteellisesti sykloalkaanien aineryhmään. Syklobutaanin CAS-numero on 287-23-0.


title: Syklobutaani

text: Syklobutaani ei ole hiiliatomiensa suhteen tasomainen, vaan yksi hiilistä poikkeaa kolmen muun hiilen tasosta noin 25°. Vaikka se lisääkin hieman yhdisteen kulmajännitystä, se pienentää lomittaiskonformaation estymisestä johtuvaa torsionaalista jännitystä, ja siten muodostaa pienienergiaisimman rengasjännityksen. Syklobutaanilla on 110,4 kJ/mol rengasjännitystä – hieman vähemmän kuin syklopropaanilla.


title: Syklobutaani

text: Syklobutaania voidaan valmistaa 1,4-dibromibutaanin ja natriummetallin välisellä reaktiolla tai niin kutsutulla Wolff–Kishner-pelkistyksellä butanonista. Syklobutaanin rengasmainen rakenne ei avaudu yhtä helposti kuin syklopropaanilla, joten ne eivät ole yhtä tavanomaisia. Rengasrakenne saadaan avautumaan katalyyttisesti vedyttämällä 120 °C:n lämpötilassa. Teollisuudessa syklobutaania voidaan käyttää liuottimena.


title: Haya Rashed Al Khalifa

text: Haya Rashed Al Khalifa (s. 18. lokakuuta 1952) () on bahrainilainen juristi ja diplomaatti. Hän toimi Yhdistyneiden kansakuntien 61. yleiskokouksen puheenjohtajana 12. syyskuuta 2006 alkaen 17. syyskuuta 2007 saakka. Hän oli yleiskokouksen kolmas naispuolinen puheenjohtaja.


title: Haya Rashed Al Khalifa

text: Al Khalifa opiskeli oikeustiedettä Kuwaitissa ja valmistui 1974. Vuonna 1979 hän oli toinen kahdesta ensimmäisestä naispuolisesta lakimiehen ammatin harjoittajasta Bahrainissa. Sittemmin hän perusti oman lakiasiaintoimistonsa jota johtaa edelleen. Hän on myös ollut jäsenenä Bahrainin perustuslakituomioistuimessa. Lisäksi hän on opiskellut kansainvälistä julkisoikeutta Pariisin I yliopistossa Sorbonnessa.


title: Haya Rashed Al Khalifa

text: Al-Khalifa oli 1997–1999 sovittelukomitean varapuheenjohtaja lakialan kansainvälisessä järjestössä IBA:ssa. Kansainvälisen kokemuksensa ansiosta hän sai maaltaan diplomaattisia tehtäviä. Vuosina 2000–2004 hän oli Bahrainin suurlähettiläs Ranskassa. Tämän ohella hän edusti maataan Belgiassa, Sveitsissä ja Espanjassa. Al Khalifa oli Bahrainin ensimmäinen naispuolinen suurlähettiläs. Hän osaa täydellisesti kolmea kieltä: arabiaa, englantia ja ranskaa.


title: Haya Rashed Al Khalifa

text: Al Khalifa, kutsumanimeltään Sheikha Haya, on Bahrainin edustaja Unescossa. Kesäkuussa 2006 YK:n yleiskokous valitsi hänet Aasian edustajana tulevan 61. yleiskokouksen puheenjohtajaksi seuraamaan Jan Eliassonia vuoden kestävään virkaan. Al Khalifa aloitti virassaan 12. syyskuuta 2006 ja hänen kautensa päättyi 17. syyskuuta 2007. Hänen seuraajakseen 62. yleiskokouksen johtoon valittiin Srgjan Kerim.


title: Haya Rashed Al Khalifa

text: Haya Rashed Al-Khalifa kuuluu Bahrainia hallitsevaan Al Khalifa -sukuun. Maata vuoteen 1932 hallinnut Isa ibn Ali Al Khalifa oli hänen isoisoisänsä.


title: Andrea Noè

text: Andrea Noè (s. 15. tammikuuta 1969 Magenta ) on italialainen maantiepyöräilijä. Hän oli ajanut koko vuonna 1993 alkaneen ammattilaisuransa italialaisissa talleissa, kunnes siirtyi kaudeksi 2010 irlantilaiseen Ceramica Flaminia -joukkueeseen. Kaudella 2011 hän edustaa Farnese Vini - Neri Sottoli -joukkuetta. Yksi hänen suurimmista saavutuksistaan on 11. etapin voitto vuoden 1998 Italian ympäriajossa. Lisäksi hän on voittanut neljännen etapin Tour de Romandie -kilpailussa vuonna 2000.


title: Andrea Noè

text: Vahvana mäkiajajana tunnettu Noè on sijoittunut Italian ympäriajon kokonaiskilpailussa neljänneksi vuonna 2000, kuudenneksi 2001 ja jälleen neljänneksi 2003. Lisäksi hän on ollut neljäs La Flèche Wallonne -klassikossa vuonna 2002, toinen Puolan ympäriajossa 2003 ja viides Clásica de San Sebastián -ajossa vuonna 2003.


title: Andrea Noè

text: Noè otti vuoden 2007 Italian ympäriajossa kokonaiskilpailun johtajan Maglia rosa -paidan pitkän kymmenennen etapin jälkeen, jonka loppunousussa hän jätti taakseen kahta päivää aiemmin kanssaan karkumatkalla olleet ajajat. Hän kantoi paitaa kahden päivän ajan ja on vanhin ajaja, joka on johtanut jotain kolmesta suuresta ympäriajosta.


title: Rossiterin–McLaughlinin ilmiö

text: Rossiterin–McLaughlinin ilmiö on pimennysmuuttujina näkyvien kaksoistähtien spektrissä havaittava ilmiö, jonka ansiosta kohteen spektrissä havaitaan vuorotellen puna- ja sinisiirtymiä. Koska tähden pyöriessä sen pinnalla oleva piste liikkuu toisessa reunassa havaitsijaa kohti ja toisessa reunassa poispäin, näiltä reuna-alueilta tulevassa säteilyssä syntyvässä säteilyssä on nähtävissä sinisiirtymä tai punasiirtymä.


title: Rossiterin–McLaughlinin ilmiö

text: Normaalisti, kun tähden koko kiekko on havaitsijan nähtävissä, nämä siirtymät kumoavat toisensa. Rossiterin–McLauglinin ilmiö syntyy, kun kaksoistähden toinen komponentti kulkiessaan toisen tähden editse peittää osan jommastakummasta reunasta ja näin pimentää jommallakummalla tavalla siirtynyttä valoa. Tämä aiheuttaa spektriviivojen siirtymisen sen mukaan, onko pimentynyt reuna lähenevä (siirtymä punaiseen) vai loittoneva (siirtymä siniseen).


title: Rossiterin–McLaughlinin ilmiö

text: Rossiterin–McLaughlinin ilmiö syntyy myös eksoplaneettojen ylikulkujen yhteydessä. Kaksoistähdestä poiketen planeetan läpimitta on kuitenkin tähteen verrattuna pieni, joten ilmiö on hyvin vaikea havaita. Se on kuitenkin onnistuttu mittaamaan eksoplaneettojen HD 209458 b ja HD 189733 Ab ylikuluissa.


title: Srg’an Kerim

text: Srg’an Kerim (, s. 12. joulukuuta 1948, Skopje) on makedonialainen poliitikko ja diplomaatti. Hän oli Makedonian tasavallan ulkoministeri 2000 ja 2001 sekä tämän jälkeen Makedonian Yhdistyneiden kansakuntien suurlähettiläs 2001–2003 sekä 62. YK:n yleiskokouksen puheenjohtaja 18. syyskuuta 2007 alkaen.


title: Srg’an Kerim

text: Kerim opiskeli taloustiedettä Belgradin yliopistossa 1967–1971 ja valmistuttuaan toimi siellä pitkään kansainvälisen talouden professorina. Tohtori hänestä tuli 1982. Jugoslavian loppuvaiheissa 1980-luvun loppupuolella hän oli Makedonian osavaltion ulkomaankauppaministerinä ja 1989–1991 liittovaltion apulaisulkoministerinä aina Jugoslavian hajoamiseen saakka. Itsenäistyneessä Makedoniassa hänestä tuli diplomaatti ja maan suurlähettiläs Saksaan vuosiksi 1994–2000, tämän ohella hän oli suurlähettiläänä Sveitsissä ja Liechtensteinissa 1995–2000, ennen päätymistään Makedonian ulkoministeriksi.


title: Srg’an Kerim

text: Hän on myös toiminut 1992–1994 ranskalaisen Copechim-Francen varajohtajana Pariisissa. Kerim puhuu tiettävästi ainakin englantia, saksaa, ranskaa ja italiaa. Hän on naimisissa ja hänellä on kolme lasta.


title: Srg’an Kerim

text: Keväällä 2007 Srg’an Kerim nousi todennäköisimmäksi ehdokkaaksi seuraamaan paikkansa syksyllä jättävää Yhdistyneiden kansakuntien yleiskokouksen puheenjohtajaa Haya Rashed Al Khalifaa. Hänestä tuli Keski- ja Itä-Euroopan maiden yhteinen ehdokas, maailman eri alueiden edustajat vuorottelevat puheenjohtajan virassa. Yleiskokous valitsi Kerimin yksimielisesti 24. toukokuuta. Hän aloitti tehtävässään 62. yleiskokouksen puheenjohtajana 18. syyskuuta 2007.


title: Judo Suomessa

text: Judo () on itämainen taistelulaji, joka on lähtöisin Japanista. Judo tarkoittaa suomennettuna joustavaa tietä. Judon kehitti Jigoro Kano. Aluksi judoa pidettiin yhtenä jujutsun koulukuntana. Kesäkuussa vuonna 1882 Kano perusti Tokioon "Kōdōkanin", oman koulun, jossa hän alkoi opettaa uutta kehittämäänsä kamppailulajia, judoa. Hän lisäsi jujutsun tekniikoihin omia sovelluksiaan ja korosti henkisen kehittymisen tärkeyttä.


title: Judo Suomessa

text: Suomessa lajin esitteli ensimmäisen kerran vuoden 1890 lokakuussa Jigoro Kano hänen Euroopan matkallaan. Varsinainen judotoiminta alkoi Suomessa 1954, kun Japanin lähetystösihteeri Shigemi Tagami alkoi opettaa judoa Helsingissä. Suomen Judoliitto ry:n perusti Torsten Muren vuonna 1958. Ensimmäisiä judoseuroja Suomessa olivat Turun Judoseura, Helsingin Judoseura sekä Helsingin Tarmon judojaosto Chikara ja Meido-Kan. Nykyisin judoa harrastetaan joka puolella Suomea yli sadassa seurassa.


title: Judo Suomessa

text: Jigoro Kano oli käynyt Suomessa jo vuonna 1890 esittelemässä judoa, mutta suomalaiset eivät siitä silloin innostuneet. Helsingin poliisivoimailijat ry:n painonnostosalilla vuonna 1954 Väinö Haukka (judo 2.dan) kummeksui oudosti pukeutuneen miehen tekemiä kummallisen näköisiä harjoitteita. Kyseessä oli kauppakorkean opiskelija Peter Fison (5.kyu) yksin tekemistä judoharjoitteista. Varsinaisesti judon katsotaan tulleen Suomeen vasta vuonna 1954, kun Helsingin poliisilaitokseksen voimailusalissa järjestettiin ensimmäiset judoharjoitukset englantilaisen John Peter Fisonin johdolla. Seuraavana syksynä Japanin lähetystösihteeriksi nimittiin Shigemi Tagami, ja hänen johdollaan suomalainen judo alkoi saavuttaa menestystä erityisesti Väinö Haukan ja Max Jensenin ansiosta. Suomen ensimmäinen musta vyö myönnettiin Haukalle 1961, ja ensimmäiset Suomen-mestaruuskilpailut pidettiin 1963.


title: Judo Suomessa

text: Koska salillakävijät kiinnostuivat Fisonin touhuista, ryhtyi hän opettajaksi ja piti alkuvuodesta 1957 ensimmäiset judoharjoitukset Suomessa poliisien salilla. Innostus säilyi koko Fisonin ohjastaman kevään, vaikka harjoittelijoita oli alle kymmenen, taidot eivät juuri kehittyneet ja harjoitteluasuna pidetystä "pikkutakista" saattoi heitettäessä hiha jäädä heittäjän käteen. Syksyllä 1954 saatiin Fisonin pioneerityölle pätevä jatkaja, kun Japanin-lähetystösihteeriksi tuli Shigemi Tagami ( 4.dan). Tagami vakuutti tuolloiset harjoittelijat judotaidoistaan, sillä vaikka hän oli noin 160 senttimetriä pitkä, yksikään judo-oppilaista ei kyennyt heittämään häntä. Hallitsemiensa judotekniikoiden vuoksi Tagamia suorastaan palvottiin. Tagami vastasi käytännössä Suomen judo-opetuksesta koko sen neljän vuoden ajan, jonka hän vietti Suomessa.


title: Judo Suomessa

text: Alkuaikoina judoharrastajat liittyivät jäseneksi Suomen judoliittoon, koska seuratoimintaa ei vielä ollut. Tämä alkoi muuttua vuonna 1962, kun ensin Turun judoseura ja sitten Mikkelin judoseura perustettiin. Seuraavana vuonna perustettiin Helsinkiin kaksi seuraa, Chikara ja Meido-kan, ja Turkuun toinenkin seura eli Turun akaateeminen judokerho. Vuonna 1972 Turun seurat yhdistyivät ja ottivat lajivalikoimaan mukaan karaten. Uuden seuran nimi oli Budokwai, ja se jatkaa toimintaansa yhä edelleen. Vuonna 1999 judo tosin erkani taas omaksi seurakseen, kun Turun judoseura perustettiin uudelleen Budokwain judojaoston yhdistyessä 1981 siitä erkaantuneeseen Judoseura Judokaihin.


title: Judo Suomessa

text:
Väinö Haukka sai keväällä 1960 poliisilaitokselta stipendin judo-opiskeluun ulkomailla. Keväällä Haukka lähtikin Alankomaihin, Amsderdamiin Gé Koningin judo-kouluun.
Vuonna 1961 Ichiro Aben ohjaamalla judo-leirillä Tanskassa Suomesta oli mukana kolme 1.dan eli ("shodan") kokelasta, Väinö Haukka, Max Jensen (judo 2.dan) ja Jussi Ikonen (judo 5.dan). Ainoastaan Haukka läpäisi tasokokeen, koska osasi parhaiten judon Nage No Katan jota oli harjoitellut muilta Suomalaisilta "salaa" Gé Koningin johdolla.
Tagami ei ollut katsonut suomalaisten tason edistyneen tarpeeksi judokatojen opiskeluun, joten Nage No Kataa ei ollut Suomessa vielä harjoiteltu. Jensen ja Ikonen suorittivat shodanin myöhemmin (Jensen syksyllä 1961 Pariisissa ja Ikonen huhtikuussa 1962 Alankomaissa) euroopan leireillä.


title: Judo Suomessa

text: Suomen judoliitto ry on vuonna 1958 perustettu rekisteröity yhdistys. Suomen judoliitossa oli 2005-2006 noin 13 000 aktiivia jäsentä kaikkiaan 123 judoseurassa. Suomen judoliitto ry on Suomen Olympiakomitean jäsen. Suomen judoliitto on Euroopan judoliiton ja kansainvälisen judoliiton jäsen.


title: Oskari Leivo

text: Juho Oskar (Oskari) Leivo (Aik. Kramplin, 1. toukokuuta 1876 Huittinen – 12. joulukuuta 1921 Pori) oli vuokraviljelijä ja yksi Suomen ensimmäisistä kansanedustajista. Leivo toimi eduskunnassa SDP:n ryhmässä vuosina 1907–1909, 1911–1914, 1917 ja 1919–1921. Hänet valittiin kansanedustajaksi Satakunnasta.


title: Oskari Leivo

text: Työmies Juha Kramplinin ja Maria Kaarlentyttären poika työskenteli sekatyöläisenä ja leipurina Suomessa, Ruotsissa ja Saksassa vuoteen 1905, jolloin hänestä tuli SDP:n puhuja. Seuraavana vuonna 1906 hän aloitti Sosialidemokraatin toimittajana Porissa. Lehtimiesura jatkui Vapaan sanan päätoimittajana Vaasassa 1908–1910. Tämän jälkeen hän oli maanvuokraaja Porissa kuolemaansa saakka.


title: Oskari Leivo

text: Leivo oli naimisissa Hilda Josefina Wallinin kanssa.


title: Heikki Lindroos

text: Henrik Viktor (Heikki) Lindroos (31. toukokuuta 1865 Messukylä – 16. huhtikuuta 1915 Helsinki) oli suomalainen prokuristi ja yksi Suomen ensimmäisistä kansanedustajista. Leivo toimi eduskunnassa SDP:n ryhmässä vuosina 1907–1908. Lindroosilla oli aikaisempaakin kokemusta kansan edustamisesta: hän oli porvarissäädyn jäsen vuosien 1904–1905 valtiopäivillä.


title: Heikki Lindroos

text: Sahatyömies Johan Gustaf Lindroosin ja Maria Stiina Heikintyttären poika työskenteli Tampereen pellavakehruutehtaan työmiehenä ja työnjohtajana 1878–1903, jonka jälkeen hän siirtyi Tampereen työväen osuuskaupan hoitajaksi 1903–1906. Ura jatkui SOK:n prokuristina Helsingissä kuolemaan saakka. SOK:n johtokunnan jäsen Lindroos oli 1906–1912 ja varajäsen 1913–1915.


title: Heikki Lindroos

text: Kunnallispolitiikassa Lindroos toimi Tampereen kaupunginvaltuustossa.


title: Heikki Lindroos

text: Lindroos oli naimisissa Vilhemina Matilda Valleniuksen kanssa vuodesta 1899.


title: Robbie McEwen

text: Robbie McEwen (s. 24. kesäkuuta 1972 Brisbane) on australialainen maantiepyöräilijä, joka kilpaili ammattilaisena vuosina 1996–2012. Yhtenä maailman nopeimmista kirimiehistä tunnettu McEwen voitti ammattilaisurallaan yli 150 kilpailua. Hän voitti Ranskan ympäriajossa kaikkiaan 12 etappia sekä pistekilpailun vuosina 2002, 2004 ja 2006. Italian ympäriajossa McEwen voitti niin ikään 12 osuutta. Vuonna 2002 hän saavutti hopeaa MM-kilpailujen maantieajossa. Hän voitti myös vuonna 1998 Alankomaiden ympäriajon pistekilpailun.


title: Baltian valtatyhjiö

text: Baltian valtatyhjiö (1555–1561) syntyi vuonna 1555 kun Liivinmaan liitto hajosi.


title: Baltian valtatyhjiö

text: Riian arkkipiispa vetäytyi Wolgastin sopimuksesta vuonna 1555 ja aloitti yhteistyön Mecklenburgin herttua Albert VII:n pojan "Christoph von Mecklenburgin" kanssa. Arkkipiispan vetäytyminen hajotti Liivinmaan liiton, joka oli rakennettu uskonpuhdistuksen kaataman saksalaisen ritarikunnan raunioille. Jo aikaisemmin, vuonna 1525 ritarikunnan protestanttiseksi kääntynyt suurmestari Albert oli perustanut itselleen Preussin herttuakunnan, joka oli asettunut Puolan vasalliksi. Tammikuussa 1558 Venäjän tsaari Iivana Julma aloitti sodan Liivinmaan ja Kuurinmaan valtaamiseksi. Tämä ajoi alueen eri osat hakeutumaan yhteistyöhön ulkovaltojen kanssa.


title: Baltian valtatyhjiö

text: Vuonna 1561 Baltian valtatyhjiö oli täytetty seuraavasti:


title: Baltian valtatyhjiö

text: Saksalaisen ritarikunnan perinnöstä kamppailtiin aina vuoteen 1712 asti, jolloin alue oli jakautunut seuraavasti: Venäjä hallitsi koko Liivinmaata. Brandenburg oli liittänyt itseensä Preussin herttuakunnan vuonna 1660 ja vuonna 1701 näistä oli perustettu yhdistynyt Preussin kuningaskunta. Kuurinmaan herttuakunta oli Puolan vaikutusvallassa vielä vuoteen 1737 asti, mutta sitten sekin ajautui Venäjän keisarikunnan valtapiiriin. Lopullisesti Baltia jaettiin Preussin kuningaskunnan ja Venäjän välillä Puolan jaoissa 1700-luvun lopulla.


title: Baltian valtatyhjiö

text: Sodat joissa taisteltiin Baltian hallinnasta (kutsutaan myös joskus nimellä "160-vuotinen konflikti"):


title: Espanjan Grand Prix 2002

text: Espanjan Grand Prix 2002 oli Formula 1 -sarjan kauden viides osakilpailu, joka järjestettiin Espanjan Circuit de Catalunyalla Kataloniassa 28. huhtikuuta 2002.


title: Espanjan Grand Prix 2002

text: Minardi vetäytyi kilpailusta vedoten turvallisuussyihin, koska tallin etusiivet olivat jatkuvasti hajonneet kisaviikonlopun aikana. Talli ei halunnut riskeerata kuljettajiensa turvallisuutta.


title: Amazo

text: Amazo on Gardner Foxin ja Mike Sekowskyn luoma kuvitteellinen androidi DC Comicsin sarjakuvamaailmassa. Hahmon ensiesiintyminen oli "The Brave and the Bold" -sarjakuvalehdessä.


title: Amazo

text: Professori Ivon pakkomielteenä oli tuhota Oikeuden Puolustajat. Tätä tarkoitusta varten hän loi androidin nimeltä Amazo, jolla on erikoinen kyky ottaa itselleen mikä tahansa superkyky toiselta superolennolta. Androidi ei kuitenkaan ollut kiinnostunut taistelemaan Oikeuden puolustajia vastaan, ja Ivo joutui toistuvasti ohjelmoimaan Amazon uudelleen, jotta androidi täyttäisi tehtävänsä tuhota supersankarit.


title: Amazo

text: Amazolla on kyky kopioida kenen tahansa supervoimat itselleen.


title: Amazo

text: Amazolla oli muutaman jakson mittainen vierailu Justice League- ja Justice League Unlimited -sarjoissa, joissa hahmon äänenä toimi Robert Picardo.


title: Amazo

text: Amazo esiintyi ensimmäisen kerran elokuvaversiona issa, jossa hahmon äänenä toimi Fred Tatasciore.


title: Amazo

text: Se oli alun perin Black Maskin tilaama ase, jolla rikollispomo yritti saada lisää vaikutusvaltaa. Punahuppu kuitenkin lahjoi kuljettajat tuomaan lastin hänelle. Paikalle saapuneet Batman ja Nightwing kuitenkin tappelivat sitä vastaan ja taistelun päätteeksi onnistuivat tuhoamaan sen.


title: Pyhän Tapanin kirkko (Budapest)

text: Pyhän Tapanin kirkko () on Unkarin pääkaupungin Budapestin suurin kirkko. Se sijaitsee Lipótvárosin kaupunginosassa V osa-alueella. Kirkkoa nimitetään myös basilikaksi, mikä perustuu kirkolliseen statukseen (latinaksi "basilica minor"). Arkkitehtuurin kannalta rakennus ei ole basilika.Török 2001, s. 80.


title: Pyhän Tapanin kirkko (Budapest)

text: Kirkko on nimetty Tapani I:n, Unkarin ensimmäisen kuninkaan mukaan, ja siellä säilytetään pyhäinjäännöstä, jonka uskotaan olevan Tapani I:n oikea käsiTörök 2001, s. 82.. Arkkitehtonisesti kirkko yhdistelee uusklassismin ja uusrenessanssin tyylisuuntia. Se on Budapestin korkeimpia rakennuksia, ja sen kupoli yltää 96 metrin korkeuteen. Kirkkoon mahtuu yhteensä noin 8 500 ihmistä


title: Pyhän Tapanin kirkko (Budapest)

text: Pyhän Tapanin kirkkoa rakennettiin 55 vuotta, vuodesta 1851 vuoteen 1906. Sillä ehti rakennusaikanaan olla kolme arkkitehtia, kaikki unkarilaisia: József Hild, Miklós Ybl ja József Kauser. Hild suunnitteli ensin kirkon uusklassiseen tyyliin Esztergomin suuren tuomiokirkon mallin mukaan. Tämä alkuperäinen suunnitelma näkyy nykyään lähinnä kirkon kummankin sivun fasadeissa.Barber & Roper-Evans 2004, s. 60.


title: Pyhän Tapanin kirkko (Budapest)

text: Hild kuoli 1867, ja hänen jälkeensä suunnittelijaksi tuli Ybl. Ybl huomasi pian, että puolivalmiin rakennuksen seinissä oli halkeamia, joten hän rakennutti aidan kirkon ympärille ja asetti sille vartijat. Kahdeksan päivää myöhemmin, tammikuussa 1868, kupoli romahti. Henkilövahinkoja ei tullut, mutta yli 300 ikkunaa hajosi romahduksen voimasta. Onnettomuuden syyksi todettiin ala-arvoiset rakennusaineet.


title: Pyhän Tapanin kirkko (Budapest)

text: Ybl teki kirkkoa varten uudet, entistä prameammat piirustukset uusrenessanssin tyyliin, ja rakennustyö alkoi uudelleen. Sinä aikana myös kaupunkikuva muuttui niin, että kirkon taakse rakennettiin vilkas "Bajcsy-Zilinszky út" -katu, kun taas julkisivu jäi syrjäisemmälle puolelle. Ybl ratkaisi ongelman niin, että hän rakennutti kirkon takaosaan joonialaisen pylväsrivistön ja sijoitti sinne kahdentoista apostolin patsaat. Niinpä kirkolla on nykyään tavallaan kaksi julkisivua. Yblin suunnitelma näkyy nykyisessä kirkossa eniten, mutta hänkään ei ehtinyt nähdä kirkkoa valmiina, sillä hän kuoli vuonna 1891. Kirkko valmistui Kauserin johdossa 1906. Keisari Frans Joosef piti puheen avajaismenoissa, ja hänen kerrotaan sen aikana vilkuilleen kirkon kupolia epäluuloisesti.


title: Pyhän Tapanin kirkko (Budapest)

text: Kirkon sisätila on koristeltu freskoin, patsain ja mosaiikein, jotka ovat aikansa huomattavien taiteilijoiden tekemiä. Ne kuvastavat Unkarin kristillistä ja katolista identiteettiä alueella, missä myös islam ja ortodoksinen kirkko ovat olleet vahvasti läsnä. Kirkkoa on kuitenkin arvosteltu siitä, että se on liian hämärä ja ainoastaan yksittäiset valonsäteet tuovat eloa runsaaseen koristeluun.


title: Pyhän Tapanin kirkko (Budapest)

text: Kirkossa on kaksi alttaria: pääalttari kirkon takaosassa ja Patrona Hungariae -alttari oikealla seinustalla. Pääalttaria hallitsee luonnollisenkokoinen Pyhän Tapanin patsas, jonka pään yläpuolella kannattelee kruunua arkkienkeli Gabriel. Patsas on Carraran marmoria, ja sen on veistänyt Alajos Stróbl. Kirkossa on toinenkin Pyhää Tapania esittävä patsas pääsisäänkäynnin yläpuolella. Patrona Hungariae -alttarin alttaritaulu esittää Neitsyt Mariaa ja Pyhää Tapania. Alttaritaulun on maalannut Gyula Benczúr. Alttarin vasemmalla puolella on Pyhän Imren, Pyhän Tapanin pojan, ja oikealla puolella Pyhän Margaretin patsas. Margaret oli Árpád-suvun prinsessa, joka eli luostarissa Tonavan saarella. Saari nimettiin myöhemmin hänen mukaansa Margitinsaareksi, ja nykyään se on Budapestin suosituimpia ulkoilualueita.


title: Pyhän Tapanin kirkko (Budapest)

text: Pyhää Oikeaa, Pyhän Tapanin kädeksi uskottua pyhäinjäännöstä, säilytetään kappelissa pääalttarin vasemmalla puolella. Pyhäinjäännöksen tunnettu historia alkaa vuodesta 1060, siis melko pian Tapani Pyhän kuoleman (1038) jälkeen, joten historiantutkijat eivät pidä mahdottomana, että se olisi aito. Joka tapauksessa se on Unkarin katolisen kirkon arvokkain pyhäinjäännös. Toinen pyhäinjäännös kirkossa on kuningatar Gisellan, Pyhän Tapanin vaimon ja Pyhän Imren äidin, sormiluu. Sitä säilytetään Pyhän Imren kappelissa kirkon oikealla seinustalla.


title: Pyhän Tapanin kirkko (Budapest)

text: Kirkon keskellä olevaa kupolia kannattaa neljä paksua pilaria, joista kolme on koristettu unkarilaisten pyhimysten patsain: he ovat Pyhä Ludvig, Pyhä Elisabet ja Pyhä Gellért. Patsaiden yläpuolella on neljää evankelistaa esittävä mosaiikki, ja kupolin keskellä on Jumalaa esittävä fresko.


title: Pyhän Tapanin kirkko (Budapest)

text: Kirkon alla on suuri kellari, jossa monet tärkeät asiakirjat ja historialliset aarteet säilyivät viime sodan yli. Kupolin ympäri kulkee näköalaparveke, jonne pääsee portaita pitkin kupolin sisä- ja ulkopuolen välistä. Kesäisin parveke on avoinna yleisölle.


title: Lisko (verkkosivusto)

text: Lisko ("LIsta Suomalaisista KOtisivuista") oli vuosina 1994–2004 toiminut suomalaisten Internet-sivujen hakemisto, ja "Liskoa" voidaankin pitää vanhimpana ja vuosien 1994-1997 välillä suurimpana sellaisena. "Liskoa" ylläpidettiin vapaaehtoisvoimin, eikä sivusto sisältänyt mainoksia. Hakukoneiden alkaessa yleistyä vuonna 1996 "Lisko" alkoi nopeasti menettää asemaansa yleisimpänä tapana löytää suomalaisia Internet-sivuja, ja muutamassa vuodessa kaupalliset palvelut korvasivat sen. Vuonna 2004 vuosikausiin päivittymätön "Lisko" poistettiin Internetistä kokonaan.


title: Lisko (verkkosivusto)

text: "Liskon" URL-osoite osoitti aluksi Heikki Suopangin kotisivuille http://stekt.oulu.fi/~suopanki/lisko.html (Oulun yliopiston teknillisen tiedekunnan sähköosaston tunnus), joka muuttui myöhemmin osoitteeksi www.lisko.oulu.fi. Sivuston vuoden 1998 tietosivulla oli mainittu arkipäivän kävijämääräksi useita tuhansia kävijöitä. Internet-sivu pääsi "Liskon" listalle, jos sivu oli suomalainen tai suomeksi (tai ruotsiksi tai saameksi) ja oli yleisesti kiinnostava.


title: Muwahid Sesay

text: Muwahid Sesay (s. 15. kesäkuuta, 1984) on sierraleonelainen jalkapalloilija, pelipaikaltaan hyökkääjä. Hän edustaa helsinkiläistä Atlantis FC:tä joka pelaa Suomen toiseksi korkeimmalla sarjatasolla, Ykkösessä. Kotimaassaan Sesay edusti Ports Authority Football Clubia, jonka riveissä hän mm. onnistui voittamaan Sierra Leonen pääsarjan maalikuninkuuden kahdesti vuosina 2003-04 ja 2004-05.


title: Muwahid Sesay

text:
Sesay on pelannut myös Sierra Leonen A-maajoukkueessa jonka riveissä hän teki debyyttinsä vuoden 2004
Afrikan-mestaruuskilpailujen karsinnoissa Gabonia vastaan.


title: Muwahid Sesay

text: Suomeen Sesay tuli vuonna 2007 joukkuetoverinsa ja maanmiehensä Obi Metzgerin houkuttelemana. Sesaysta tehtiin myös juttu 26. marraskuuta 2008 ilmestyneeseen Hufvudstadsbladetiin jossa hän kertoo elämästään.


title: Monacon Grand Prix 2002

text: Monacon Grand Prix 2002 oli Formula 1 -kauden 7. osakilpailu, joka ajettiin 26. toukokuuta 2002 Monacon katuradalla. Kilpailun voittoon ajoi David Coulthard.


title: Lee Cohen

text: Lee Cohen on yhdysvaltalainen televisioanimaatiosarjojen käsikirjoittaja ja tuottaja.


title: Varjakansaari

text: Varjakansaari tai lyhyesti Varjakka on saari Perämerellä Oulun kaupungin Varjakan edustalla Kempeleenlahden länsiosassa. Saarella toimi vuosina 1900–1928 Varjakan saha.


title: Varjakansaari

text: Saari on Oulunsalon kunnan lailla muodostunut maannousun myötä, ja sen korkeimmat osat nousivat vedenpinnan yläpuolelle 1400-luvun alussa. Saaren nimi viittaisi varjaageihin eli viikinkeihin, mutta todisteita heidän vierailuistaan ei ole.


title: Varjakansaari

text: Saaren pituus on itä-länsisuunnassa noin 2 200 metriä ja suurin leveys noin 700 metriä. Saaren korkein kohta kohoaa hieman yli viiden metrin korkeuteen vedenpinnan yläpuolelle. Länsipuolinen Pyydyskari on maannousun myötä kasvanut kiinni Varjakansaareen. Saaria yhdistävä kannas on pääosin ruovikkorantainen.


title: Varjakansaari

text: Saarella on Varjakan sahan käytössä ollut satama Pyydyskarin etelärannalla. Sahalta satamaan on johtanut noin kahden kilometrin pituinen kapearaiteinen rautatie. Varjakan sahan toiminta-aikana saarella oli työntekijöiden muodostama suuri yhdyskunta. Saarella oli tuolloin muun muassa kaksi kauppaa, oma palokunta, ruokala sekä elokuvateatteri. Sahayhdyskunnan uusklassiset rakennukset suunnitteli arkkitehti Harald Andersin. Osa rakennuksista on siirretty Pateniemen sahan työntekijöiden asunnoiksi. Varjakan sahayhdyskunta kuuluu Museoviraston valtakunnallisesti merkittävien rakennettujen kulttuuriympäristöjen luetteloon.


title: Varjakansaari

text: Saarella on myös taiteilija Anni Rapinojan maaveistos Maa-aurinko vuodelta 1998.


title: Stadio Olimpico (San Marino)

text: Stadio Olimpico on monikäyttöinen stadion Serravallen kunnassa, San Marinossa. Se on San Marinon kansallinen stadion, ja siellä pelaa kotiottelunsa San Marinon jalkapallomaajoukkue. Jalkapallomaajoukkueen lisäksi sitä käyttää myös italialaisessa Serie C1 -jalkapalloliigassa pelaava jalkapalloseura San Marino Calcio. Stadionille mahtuu noin 5 500 katsojaa. Se avattiin vuonna 1969.


title: Aika hyvä ihmiseksi

text: Aika hyvä ihmiseksi on vuonna 1977 ensi-iltansa saanut Rauni Mollbergin elokuva, joka perustuu Simo Puupposen eli Aapelin romaaneihin "Pikku Pietarin piha", "Meidän herramme muurahaisia" ja "Pekko, runoilijan poika". Ohjaaja Rauni Mollberg ja näyttelijät Raili Veivo, Irma Seikkula ja Toivo Mäkelä palkittiin Jussi-palkinnoilla elokuvasta.


title: Aika hyvä ihmiseksi

text: Elokuvassa hyödynnettiin myös Toivo Pekkasen ja Olavi Siippaisen novelleja. Idyllisen tarinan sävy on humoristinen ja ymmärtävä, mutta toisaalta osin vakava, kun siinä käsitellään myös luokkasodan tuntoja ja kohdataan liian alkoholin seurauksia.


title: Pyhän Marinuksen basilika

text: Pyhän Marinuksen basilika () on basilika San Marinon historiallisessa keskustassa. Se rakennettiin varhaisella 1800-luvulla paikalle, jossa sijaitsi romaanista arkkitehtuuria edustanut kirkko 400-luvulta. Basilika puolestaan edustaa uusklassista arkkitehtuuria, ja sitä koristaa korinttilainen pylväsjärjestelmä. Sen vieressä seisova kellotorni on peräisin 1600-luvulta.


title: Pyhän Marinuksen basilika

text: Basilikassa säilytetään San Marinon perustajan, Pyhän Marinuksen pyhäinjäännöksiä. Siellä oleva Pyhän Marinuksen patsas on Adamo Tavolinin käsialaa.


title: Crackers International

text: Crackers International on brittiläisen synthpop-yhtye Erasuren vuonna 1988 julkaisema EP.


title: Crackers International

text: Julkaisuvuonna 1988 useamman kappaleen sisältävät EP-levyt rankattiin Britanniassa samoilla listoilla kuin yleensä vain yhden tai kaksi kappaletta sisältävät singlet. Neljä kappaletta sisältäneestä, brittilistan sijalle 2. kohonneesta, "Crackers Internationalista" tulikin yksi Erasuren suurimmista singlelistamenestyksistä kautta aikain.


title: Crackers International

text: Britannian ja Yhdysvaltojen erilaisista listasäännöistä johtuen amerikkalainen julkaisu sisälsi kaksi raitaa brittijulkaisua enemmän. EP:n tunnetuin kappale "Stop!" - johon koko EP:n listamenestys yleensä samaistetaan - julkaistiin USA:ssa myös erillisenä singlenä.


title: Crackers International

text: EP:stä julkaistiin Britanniassa myös jouluinen erikoispainos "Crackers International Part 2", joka sisälsi Erasuren version tunnetusta joululaulusta "God Rest Ye Merry Gentlemen".


title: Kankaantausta (Hämeenlinna)

text: Kankaantausta tai Kankaantaka on Hämeenlinnan 20. kaupunginosa. Vuoden 1948 osittaiseen kuntaliitokseen asti Kankaantaka oli yksi Vanajan kunnan kylistä. Kankaantausta sijaitsee 1–3 kilometriä Hämeenlinnan keskustan eteläpuolella, Myllymäen ja Hattelmalan kupeessa, rajoittuen pohjoisessa Jaakonkatuun, idässä Vanajaveteen, etelässä Turun valtatiehen ja lännessä Hattelmalanharjuun. Kaupunginosan kahtia jakavan Helsinki–Tampere-moottoritien itäpuolella Kankaantaustaan kuuluvat Virvelin ja Visamäen alueet. Kankaantaustassa on etupäässä omakoti- ja rivitaloja.


title: Kankaantausta (Hämeenlinna)

text: Vanajan kunta rakennutti Kankaantaan kylään kansakoulun 1893–1894. Kankaantaan koulu on Kanta-Hämeen maakunnan seitsemänneksi vanhin yhä käytössä oleva kansakoulutalo. Hämeenlinnan kaupunginvaltuusto on päättänyt lakkauttaa koulun asteittain vuoteen 2009 mennessä.


title: Kankaantausta (Hämeenlinna)

text: Kankaantaustan itäosaan, nykyiselle Visamäen asuinalueelle, rakennettiin 1950-luvulla piirimielisairaala ja sen myötä useita kerrostaloja niin sairaalan kuin sen henkilökunnankin käyttöön. Mielisairaalan lopetettua toimintansa nämä Vanhan- ja Nuoren-Lapion ratsutilojen maille rakennetut rakennukset ovat nykyisin Hämeen ammattikorkeakoulun käytössä. Lisäksi samalle alueelle on vuonna 2006 valmistunut Innopark-niminen toimisto- ja toimintatilaa sisältävä suuryksikkö, joka tekee läheistä yhteistyötä ammattikorkeakoulun kanssa. Muutoinkin Visamäki on kehittyvää aluetta, ja sinne on valmistunut uutta rakennuskantaa tasaisesti 2000-luvun alusta lähtien.


title: Luettelo tunnetuista asteroideista

text: Luettelo tunnetuista asteroideista: Ohessa muutamia tunnettuja asteroideja.


title: Luettelo tunnetuista asteroideista

text: Asteroidin viralliseen nimeen kuuluu myös varsinaisen nimen edessä oleva järjestysnumero, esimerkiksi 1 Ceres tai 2 Pallas. Alla olevassa taulukossa järjestysnumero ja nimi on kuitenkin sijoitettu eri sarakkeisiin, jotta taulukko voidaan järjestää yhtä hyvin järjestysnumeron kuin varsinaisen nimenkin mukaan.


title: Luettelo Suomen maavoimien kalustosta

text: Tämä on luettelo Suomen maavoimien nykyisestä kalustosta.


title: Carel Godin de Beaufort

text: Karel Pieter Antoni Jan Hubertus (Carel) Godin de Beaufort (10. huhtikuuta 1934 Maarsbergen – 2. elokuuta 1964 Köln) oli hollantilainen kilpa-ajaja. Hän ajoi Formula 1 -luokassa 1957–1964.


title: Carel Godin de Beaufort

text: F1-urallaan hän osallistui 29 Grand Prix'iin. Ajaessaan Formula 2 -sarjaa hän osallistui kahteen Saksan GP:iin, jotka järjestettiin F1:n kanssa samaan aikaan. Hän ajoi valmistajilta ostamillaan autoilla, jotka oli maalannut oransseiksi. Hänen yksityistallinsa kulki nimellä "Ecurie Maarsbergen" hänen syntymäpaikkansa mukaan. Uransa aikaisessa vaiheessa häntä pidettiin osaamattomana ja vaarana muille kuljettajille, mutta myöhemmin hänestä tuli suosittu ajaja.


title: Carel Godin de Beaufort

text: Hänen tavaramerkkinsä oli kuuluisaksi tullut oranssi Porsche 718, jolla hän osallistui kahta osakilpailua lukuun ottamatta kaikkiin osakilpailuihin. Kilpa-auto oli jo hänen ostaessaan jäänyt jälkeen uusimmista formuloista, mutta se oli ainoa, johon hänellä oli varaa. Hän sai lempinimen "Fatty Porsche" raskaan autonsa takia. Persoonallisesti hän ajoi aina ilman kenkiä, ja viimeisessä kilpailussaan hänen nähtiin ajavan Beatles-perukki päässään kypärän sijasta.


title: Carel Godin de Beaufort

text: De Beaufort kuoli onnettomuudessa Nürburgringillä Saksan GP:n harjoituksissa 1964. Hänen Porschensa ajautui yllättäen ulos surullisenkuuluisisassa Bergwerk-mutkassa, jossa monet kuljettajat olivat menehtyneet. Hän kärsi pahoja pää-, rinta- ja jalkavammoja, ja hänet siirrettiin Kölnin neurokirurgiseen sairaalaan. Hän kuoli saamiinsa vammoihin kolme päivää myöhemmin.


title: Carel Godin de Beaufort

text: Lähde: (lihavointi tarkoittaa paalupaikkaa ja "kursivointi" kilpailun nopeinta kierrosta)


title: Varjakka (Oulunsalo)

text: Varjakka on kylä Oulussa Salonpään kaupunginosassa Kempeleenlahden etelärannalla. Oulun keskustasta on matkaa 15 kilometriä, ja Oulunsalon keskustaan kahdeksan kilometriä. Yleisesti alueesta käytetään nimitystä Oulunsalon Varjakka erotuksena Lumijoen Varjakasta.


title: Varjakka (Oulunsalo)

text: Varjakassa sijaitsevat Varjakan kartano sekä Varjakan vierasvenesatama, jossa järjestetään vuosittain muun muassa Varjakka-soutu sekä Varjakka-regatta. Satamasta on myös opastettuja retkiä Varjakansaareen, jossa toimi vuosina 1900–1928 Varjakan saha.


title: Salvatore Valestra

text: Salvatore Valestra on DC-animaatiouniversumissa esiintyvä kuvitteellinen mafiapomo. Hahmon teki ainoan esiintymisensä elokuvassa "" vuonna 1993. Hänen äänenään toimi elokuvasta "Kummisetä" tuttu Abe Vigoda.


title: Salvatore Valestra

text: Salvatore Valestra oli vanhanajan mafiapomo Gothamissa ja johti omaa ryhmäänsä, johon kuuluivat muun muassa Buzz Bronski, Chuckie Sol, Carl Beaumont ja tuntematon palkkamurhaaja, joka tulevaisuudessa tunnetaan nimellä Jokeri. Hän hallitsi suurin osin Gothamin alamaailman liiketoimintoja ja monesti lahjoi Gothamin Pormestariakin. Carl Beaumont ollessa velkaantuneena Valestralle hän päätti paeta tyttäresä kanssa toiseen maahan. Valestra kuitenkin tiesi missä heidän uusi paikka sijaitsi ja lähetti palkaamurhaajansa (Jokerin) tappamaan Beaumontin.


title: Salvatore Valestra

text: Noin 10 vuotta tapahtuman jälkeen Beaumontin tytär Andrea matkasi kohti Gotham Cityä, naamioituneena Phantasm hahmoksi hakemaan kostoa. Yksitellen hän onnistui tappamaan kaksi ensimmäistä. Valestran ollessa jo yli 60-vuotias hän säihkähti tapahtunutta lukiessaan lehdestä, kuinka Buzz Bronski ja Chuckie Sol oli murhattu ja lehden mukaan Batmaniä pidettiin syyllisenä tähän. Valestra yritti kaikin keinoin saada itsensä turvaan uhalta, mutta kun mikään ei auttanut Valestra matkasi Jokerin luokse pyytäen häntä tappamaan Batmanin. Jokeri uskotteli Valestralle suostuvansa tekemään mitä hän pyysi, mutta tappoikin entisen mafiapomon ja vei rahat.


title: Salmonella Chingola

text: Salmonella Chingola on "Salmonella"-bakteerin eräs serotyyppi.


title: Naisten Pankki

text: Naisten Pankki on vapaaehtoisten verkosto, jonka kerää varoja kehitysmaiden naisten toimeentulon parantamiseksi kestävän kehityksen periaattein. Varoilla tuetaan naisten ammatti- ja yrittäjäkoulutusta, työkalujen ja materiaalin hankintaa sekä naisten oikeuksien ja aseman parantamista.


title: Naisten Pankki

text: Kirkon Ulkomaanapu verkostoineen auttaa etsimään avustuskohteet sekä valvomaan niitä. Se myös hallinnoi Naisten Pankin varoja. Kohteiden valintaan ei vaikuta uskonto, etninen tausta, sukupuolinen suuntautuminen tai poliittinen vakaumus.


title: Naisten Pankki

text: Naisten Pankki on suomalainen keksintö. Se sai alkunsa Liberiassa tammikuussa 2007 vierailleiden suomalaisten naisten ja Kirkon Ulkomaanavun yhteistyönä. 15 naisen ryhmä tutustui Liberiassa naisten asemaan ja sen seurauksena he päättivät perustaa Naisten Pankin. Perustajajäsenet olivat Anne Valsta, Anni Vepsäläinen, Antti Pentikäinen, Kirsi Saloranta, Leena Majander, Marianne Heikkilä, Marjatta Rasi, Merja Ylä-Anttila, Minna Varajärvi, Päivi Sihvola, Raija Kemiläinen, Saara Rastio, Satu Mehtälä, Tarja Kantola ja Tarja Virmala


title: Naisten Pankki

text: Naisten Pankin toimintaa voi tukea esimerkiksi ostamalla osakkeita tai Ammatteja sekä muita aineettomia lahjoja.  antamalla merkkipäivälahjoituksen, liittymällä kuukausilahjoittajaksi tai lahjoittamalla työpanostaan tekemällä vapaaehtoistyötä.


title: Naisten Pankki

text: Naisten Pankin tämänhetkiset avustuskohteet löytyvät Naisten Pankin verkkosivuilta.


title: Naisten Pankki

text: Naisten Pankilla on eri puolilla Suomea paikallisryhmiä, jotka järjestävät tapahtumia ja toimintaa vapaaehtoisvoimin. Tietoja paikallisryhmistä ja liittymisestä vapaaehtoiseksi löytyy täältä.


title: Naisten Pankki

text: Naisten Pankin toimintaa tukee lukuisat vapaaehtoiset yritykset ja yhteisöt eri puolella Suomea. Vapaaehtoiset järjestävät erilaisia tapahtumia, kuten konsertteja, kirpputoreja, naisten iltoja ja Kävele Naiselle Ammatti -tempauksia. Naisten Pankki on mukana myös monissa muiden järjestämissä tapahtumissa.


title: Naisten Pankki

text: Naisten Pankin toiminta on läpinäkyvää ja tehokasta. Työn tuloksia ja Naisten Pankin lukuja voi tarkastella täällä.


title: Naisten Pankki

text: Naisten Pankki


title: Naisten Pankki

text: Facebook


title: Naisten Pankki

text: Twitter


title: Naisten Pankki

text: Instagram


title: Jean-Pierre Jarier

text: Jean-Pierre Jacques Paul Jarier (s. 10. heinäkuuta 1946 Charenton, Ranska) on ranskalainen entinen Formula 1 -kuljettaja. Hän ajoi myös sarjan ulkopuolisissa kilpailuissa. Hänen lempinimensä oli "Jumper", jonka hän sai March-tallin ajouransa aikana väärin lausutusta etunimestä.


title: Jean-Pierre Jarier

text: Hyvät näytöt Formula France -sarjassa siivittivät Jarierin uran Ranskan Formula 3 -luokkaan, jossa hän oli kolmas 1970. 1971 hän pääsi kokeilemaan Marchin F1-autoa Italian GP:ssä, ja saavutti paikan tallissa kaudelle 1972. Hänet kuitenkin lomautettiin kesken kauden säästösyistä. Seuraavalla kaudella hän ajoi sekä F2-, että F1-luokkia Marchilla. F2-sarjan hän voitti ylivoimaisesti.


title: Jean-Pierre Jarier

text:
1974 hän sai sopimuksen Shadow'lle. Hänestä tuli tallin ykköskuljettaja Peter Revsonin kuoltua, ja sijoittui parhaimmillaan kolmanneksi Monacon GP:ssä. Kauden 1975 hän aloitti heti paalupaikalla, mutta auto hajosi lämmittelyssä. Hän oli lähellä voittaa Brasilian osakilpailun, kunnes polttoainepumpun hajoaminen pakotti hänet keskeyttämään. Epäluotettava auto kiusasi Jarieria koko kauden, eikä hän saavuttanut neljättä sijaa parempaa tulosta.
Vuoden 1976 Brasilian GP:ssä Jarier taisteli voitosta Niki Laudaa vastaan ja ajoi nopeimman kierroksen, kunnes ajoi öljyyn ja keskeytti.


title: Jean-Pierre Jarier

text: Hän vaihtoi tallia kaudelle 1977 Pensken valmistamaan ATS:ään. Hän saavutti yhden pisteen tallille kaudella, ja ajoi loppukauden Shadow'lla ja Ligierillä, kun ATS jätti kauden viimeiset Grand Prix't väliin. Samana vuonna hän sijoittui toiseksi Le Mansin 24 tunnin ajossa.


title: Jean-Pierre Jarier

text: Seuraavalla kaudella hän sai väliaikaiset potkut ATS:stä riideltyään tallipäällikö Hans Schmidtin kanssa, mutta sai pian paikkansa takaisin. Hän kuitenkin jätti tallin jälleen ja täytti Ronnie Petersonin paikan Lotuksella. Hän ajoi loistavasti Yhdysvaltain GP:ssä ja Kanadan GP:ssä, mutta kumpikin kilpailu päättyi lopulta keskeytykseen (syinä voimansiirto, jarrut ja öljyvuoto).


title: Jean-Pierre Jarier

text: Nämä näytöt riittivät Tyrrellille, johon Jarier siirtyi 1979. Kauden parhaaksi sijoitukseksi jäi Britannian GP:n kolmas sija. Hän siirtyi Ligierille tuuraamaan Jean-Pierre Jabouillea 1981, ja tämän toivuttua Jarier siirtyi jatkoi ajamistaan Osellalla, saavuttaen hyviä sijoituksia tallin suorituskyvyn huomioon ottaen.


title: Jean-Pierre Jarier

text: Seuraavalla kaudella Jarier ei saavuttanut yhtään pistettä, ja lopetti uransa epäonnistuneen kauden 1983 jälkeen. Hän teki paluun kilpa-auton rattiin vasta 1980-1990-lukujen taitteessa ajamalla erilaisissa Touring Carseissa ja Porsche Cupeissa. Tämän jälkeen hän on jatkanut uraansa kilpa-autoilussa, voittaen mm. Ranskan GT -mestaruuden kahdesti (1998 ja 1999).


title: Jean-Pierre Jarier

text: Jarier on toiminut myös stunttina John Frankenheimerin elokuvassa Ronin.


title: Pemba Doma Sherpa

text: Pemba Doma Sherpa (7. heinäkuuta 1970 – 22. toukokuuta 2007) oli nepalilainen vuorikiipeilijä. Hänestä tuli ensimmäinen Mount Everestin pohjoisesta (Tiibetin puolelta) valloittanut naiskiipeilijä 29. toukokuuta 2000. Hän nousi maailman korkeimman vuoren huipulle toistamiseen vuonna 2002.


title: Pemba Doma Sherpa

text: Pemba Doma Sherpa menehtyi tapaturmaisesti Lhotselta laskeutumisen yhteydessä.


title: Formula 2

text: Formula 2 tai lyhyemmin F2 oli autourheiluluokka.


title: Formula 2

text: Formula 2 -sarjan korvasi Formula 3000 -sarja vuonna 1985 ja vuonna 2005 se korvattiin GP2-sarjalla. Formula 2 -sarja teki paluun vuonna 2009 ja se toimi aina vuoteen 2012 asti. Silloisen sarjan promoottori MotorSport Vision päätti, että sarja lopettaa toimintansa eikä kilpaile kaudella 2013. Vuodeksi 2017 Formula 2 -sarja teki toisen paluunsa ja se korvasi GP2-sarjan nimellä FIA Formula 2 Championship.


title: Formula 2

text: Formula 2 -luokka toimii ponnahduslautana monelle nuorelle kuljettajalle Formula 1 -luokkaan.


title: Formula 2

text: Vuonna 2008 Kansainvälinen autoliitto FIA päätti perustaa Formula 2 -luokan uudelleen. Uusi luokka aloitti toimintansa kaudella 2009. Sarjan tarkoitus on kehittää ja valmistaa nuoria kuljettajia Formula 1:iin.